वसु की बिदा के बाद पापा ने मुझसे कहा था ,'मैं जा रहा हूँ ,अपनी माँ को भेजने की तैयारी कर रखना.'\nउनकी बात सुन कर चौंक गया ,मैं ,माँ को अपने पास रखने का सोचे था.\n'उनकी तैयारी ? आपने बात कर ली ?'\n'उसमें बात क्या करना ,जायेंगी क्यों नहीं ?वहाँ घर है फिर मै भी अब ठीक नहीं रहता.... '\n'अभी तो उनकी सर्विस बाकी है ..'\n'अरे क्या सर्विस !प्री-रिटायरमेंट लीव ली जा सकती है. वैसे लोग पहले भी रिटायरमेंट भी ले लेते हैं .अब तुम भी चले जाओगे तो....'\nइतने में चाय ले कर माँ आ गईँ ,' किसके जाने की बात?\n'तुम्हारी ..चलो अब. अकेली यहाँ कहाँ पड़ी रहोगी ?'\n'पड़ी हूँ यहाँ मैं ?ये मेरा घर है ..यहाँ से कोई मुझे निकाल नहीं सकता .वहाँ क्या है मेरा ?'\n' मैं तो ख़ुद कह रहा हूँ - अपने घर चलो .इस उमर में सबको सहारा चाहिए होता है.'\n'किस उमर में नहीं चाहिए होता ? तुमने बिना औरत के काम चला लिया क्या ? और मैं जब भरी जवानी में यहाँ पड़ी रही -ऊपर से बच्चों को सँभाला तब किसी ने सोचा ?तब भी मैंने पूरी कोशिश की थी ,वहाँ तुमने नहीं रहने दिया .अब मेरा घर यही है .दिन-रात एक कर जड़ें जमाईं हैं .मैं यहीं रहूँगी..'\n'मान रहा हूँ गलती हो गई पर अब सब ठीक हो जायेगा..'\n'और वह कहाँ है ?'\n'मुझे उससे कोई मतलब नहीं ,ऐसी फ़ालतू औरतें ....'\n'देखो, बेकार दोष मत दो उसे .कोई ब्याहता तो थी नहीं .जो तुम्हारा पट्टा पहने रहती '\n'तभी तो तुमसे कह रहा हूँ अपने घर चलो '\n'मेरी अब कहीं और जाने इच्छा नहीं . फेरे लिए थे उसका भरना अब तक भरती रही .कभी अपना ध्यान भी नहीं आया कि मेरी अपनी ज़रूरतें भी हो सकती हैं .अब निश्चिन्त हुई तो फिर....'\n'तुम समझती क्यों नहीं ..? '\nलगा अभी चिल्ला पड़ेंगे ,माँ के ऊपर गुस्सा होने की पुरानी आदत !\nओह ,अब भी अपना ही अधिकार समझे बैठे हैं ,माँ के चेहरे पर वितृष्णा झलक उठी. ..\nवे बीच में बोलीं ,'बेकार गुस्सा मत दिखाना ,यहाँ कोई तमाशा खड़ा नहीं किया जाएगा .चार लोगों में मेरी इज्ज़त है.. .'\nवे चुप हो गए थे\n'वहाँ मेरे लिए क्या है जानती हूँ .यहाँ मेरा काम है, मेरी पहचान है ,.और तुम ?..किसी को बता कर आए हो कि बेटी की ब्याहने जा रहा हूँ ?"\nकुछ बोले नहीं , कुछ किया हो तो बताएँ भी .\nवे अपनी ही कहती रहीं ,' हाँ, तुम हमारे साथ आ कर रहना चाहो तो यहीं चले जाओ . '\nतभी महरी की पुकार आई .वे चली गईं थीं\nबाद में मौका देख कर मैंने पूछा था ,'माँ मेरे साथ तो चलोगी न ? '''आता-जाती रहूँगी मुन्ना, पर रहना यहीं चाहती हूँ . अजानी जगह ,कुछ करने-धरने को नहीं, किसी से जान-पहचान नहीं . नई नई जगहों के नये ढंग . अब नहीं कर पाऊंगी . यहाँ पुराने लोग हैं - सब देखा जाना है ,साथ के हैं सब .समझते हैं ,अब तक साथ दिया है माधुरी है,हरषी है मेरी ही उमर की .तीरथ करूँगी,और जो भी अपने को भाए .'\nफिर पूछ बैठीं ,\n'तुझे भी यही लगता है कि मुझे साथ चली जाना चाहिये था.'\n'नहीं माँ .तुम्हारा मन न माने तो बिलकुल नहीं ...?'\n'मुन्ना, ये सब बातें मैने वसु के आगे कभी नहीं खोलीं .उसके सीधे-सरल मन में क्यों बाप के लिए कड़ुआहट भर दूँ .उसने अभी देखा ही क्या है ..उसके साथ निभा लें तो अच्छा ही है .ससुराल में लड़की के बाप के नाम को जानते-पूछते हैं सब.'\nउस दिन माँ का मन बहुत संतप्त था.\nपिता ने जिस अधिकार से उनके जाने की बात उठाई , उन्हें गहरे चुभी थी.\n.बेटी की बिदा से उत्पन्न रिक्तता में उनका अतीत उमड़-घुमड़ कर टकरा रहा था .\nउस रात पहली बार वे मेरे सामने रोई थीं .\nवसु चली गई थी. घर में खालीपन छाया था. उनका संताप से भरा मन कुछ कहने को आकुलाया होगा .\nबेटी का ब्याह एक बड़े अनुष्ठान के समान संपन्न किया था उन्होंने ,पूरी निष्ठा से कि, कहीं कोई त्रुटि न रह जाय .\nकन्या-दान में बाप आ गए थे . माता-पिता गठबंधन से बैठे - पूरी विहित भूषा में रहीं वे ,सिंगार के साथ विधि-विधान से सिन्दूर-टीका उसी का उपादान रहा था.सच में उनका मन प्रसन्न था .कहीं कोई कसर न रह जाये पूरी कोशिश रही थी .उनके ही शब्दों में ,'बेटी को किसी बात की जवाबदेही न करनी पड़े .मैंने पूरी ड्यूटी निभाई.'\nअब तक का किया-धरा सफल हुआ था . बेटी को ऐसा घर- वर मिला जैसा उनकी स्थिति में सोचना भी मुश्किल था .उनकी खुशी का पार नहीं .सारी औपचारिकताएँ तुष्ट मन से पूरी करती रहीं.\nपर सब कुछ अच्छी तरह निबटाकर भी उनका मनउन बोलों से बिंध गया था जो बाद में सुनने को मिले .वसु नहीं थी ,घर ,उस स्निग्ध माधुर्य से रहित जैसे काटने को दौड़ रहा था .\nमाँ अकेली रह गई थीं .उनका मौन रुदन मुझसे देखा नहीं जा रहा था. पर मैं विवश ,कुछ नहीं कर पाया.धीरज देने को कुछ बोलता रहा पर उन्हें सांत्वना हो ऐसा कुछ नहीं था मेरे पास कहने को .\nअब तक कभी ध्यान नहीं गया था ,उस दिन माँ बहुत थकी लगीं ,बहुत शिथिल -सी !\nउन्हें अब मन का चैन चाहिये, विश्राम चाहिये! जीवन-क्रम में थोड़ा बदलाव, कुछ नयापन आए तो फिर से चेत जागेगा -मुझे उनके लिए लग रहा था .\nपर मैं तो दो दिन और हूँ , फिर चला जाऊंँगा . माँ को तो यहीं रहना है !\nइनके लिए कुछ परिवर्तन ज़रूरी है .कुछ दिनों के लिए कहीं घुमाने ले जाने से, मन बदलेगा यही सोचता रहा .\nबाद में मीता ने उनसे पूछा था,'उस दिन आपको देख कर बहुत अच्छा लग रहा था ..अब ऐेसे ही खुश-खुश रहिये, माँ '\nवे मुस्करा दीं .\nउन्होंने कहा था -लोगों का एक ही प्रश्न- पति ले जा रहे थे उनके साथ क्यों नहीं गईँ?कुछ ने पूछ भी लिया सुहागिन हो कर रह रही हो ,फिर अकेली काहे के लिए?\n' दूसरे के लिए कहने में किसे ज़ोर पड़ता है माँ ,उनकी चिन्ता ही किसे है ?'\n'औरतें तो और भी...मंडप में पाँव धरते ही मैंने देख लिया था - आँखें फाड़-फाड़ कर देखती स्त्रियाँ एक दूसरी दूसरे से कानाफूसी रहीं थीं . वही जो पराये औगुन खोज कर अपने गुन दिखाने में पीछे नहीं रहतीं-अच्छी ,पढ़ी-लिखी, औरों पर अपने ही निष्कर्ष लादने को तुली दूसरी औरत पर आक्षेप करने से कब चूकती हैं ? उद्देश्य ये कि उसे नीचा दिखा कर अपनी श्रेष्ठता जताना !'\nऔर पति ? हाँ ,फेरे लिए थे , .मेरी बेटी के बाप -लाचार थी .निभा दिया मैंने.'\n'समझ रही हूँ माँ ,और कोई समझे न समझे .मैं आपको समझती हूँ .आपने ठीक किया .'\nपारमिता के अपनत्व भरे व्यवहार से माँ को सदा मनोबल मिलता है .\nएक बात मेरी समझ में नहीं आती कि स्त्री हो तो उसके वैवाहिक परिप्रेक्ष्य पर ध्यान क्यों टिक जाता है ?अगर विवाह-चिह्नों की बात न हो ,तो आजीविका हेतु कार्य करनेवाली स्त्रियों में विधवा,विवाहिता और सुहागिन में क्या कोई भेद रहता है?\nयह भी कि पति की हर ज़रूरत पत्नी के पल्ले बाँध दी जाय या समर्थ हो कर भी संतान का माँ पर निर्भर हो रहने का चाव उमड़ता रहे ,यह उसके प्रति प्यार नहीं केवल अपना सुख देखने का स्वार्थ लगता है मुझे .वह कहे नहीं चाहे , और सबके सुख में अपनी सार्थकता खोजती रहे , पर एक व्यक्ति होने के नाते,अपने लिए भी थोड़ा जी सके इतना अवकाश कोई क्यों नहीं छोड़ता ?\n- पर यह मेरी सोच है ,दुनिया अपनी सुविधा से चलती है\nहाँ,उसकी बात पर माँ ने कहा था-\n'अब अपने हिसाब से जीना चाहती हूँ . किसी के कहने का डर नहीं .बच्चे सँभल गए ,वे खुश रहें !मेरे जैसे और लोग भी हैं ,कुछ और मत सोचना, .मेरे साथ की टीचर्स ,जिनने जीवन को झेला है ,उनकी अपनी कहानियाँ है .एक-दूसरे को समझते हैं और एक दूसरे का सहारा है .अब दुनिया देखने का चाव जगा है .कुछ तीर्थ आदि भी . ..'\nउनमें एक परिवर्तन लक्षित था .माथे पर धीमी रह जानेवाली बिंदिया चमकने लगी थी.\n'चलो माँ ,कहीं चलें कुछ दिनों के लिए ,कहीं सैर कर आएँ .'जाने से पहले ,मैंने प्रस्ताव रखा था.\n'चलूँगी मुन्ना, पर अभी तो यहाँ का सारा पसारा समेटना है .'\nलगा जैसे अपने से ही बात कर रही हों,' अभी पूरी निश्चिंती कहाँ ? तेरा जीवन भी ढर्रे पर आये तो चैन पड़े मुझे.'\n'जरूर आएगा माँ '\n'सच में ! ' उनके तो चेहरे का भाव बदल गया ,'तू तैयार है शादी को ?'\n'सब कुछ करूँगा जो करना चाहिये .'\nतब अपने मन की बात कह डाली उन्होंने,' हाँ , मेरा नर्मदा मैया की परिक्रमा का मन है .इधर से निपट कर वही करना चाहती हूँ .'\n'अकेली कहाँ ? साथ होते हैं कितने यात्री . समान भाव ,समान चर्या .अपना-पराया कुछ नहीं -यहाँ का बीता यहीं छोड़ ,आगे बढ़ चलते हैं ... उतने दिन दुनिया के झंझटों से मुक्ति मिलती हो शायद ... !'\nचकित -सा उनका मुख देखे जा रहा हूँ.\n' ..पुष्पी और सुधा दोनों साथ चलने को कह रही हैं, और दो-एक जन भी...'\n'मैं भी चलूँ ?'\nअभी नई नौकरी है ,..इतनी छुट्टी कहाँ ?'\nहाँ , ठीक कह रही हैं वे .\nमैं भी तो जाना चाहता हूँ , कब से सोच रहा हूँ .\nपर जाऊँगा अकेला ही , मुझे किसी का साथ नहीं चाहिये अब !\nप्रस्तुतकर्ता प्रतिभा सक्सेना पर 9:49 pm 11 टिप्‍पणियां:\nलेबल: अनुष्ठान, ढर्रा., पट्टा पहनना, पसारा, रिक्तता, वितृष्णा, विहित, सार्थकता\nप्रस्तुतकर्ता प्रतिभा सक्सेना पर 5:18 pm 15 टिप्‍पणियां:\nपीछे वाले क्रीक के दोनों ओर बाजरे जैसी कलगी वाली लंबी-लंबी घासें उग आई हैं.फिर ऊँचे पेड़ों की पाँत, साइकिल और पैदल वालों की लेन के बीच के ढाल को , कवर करती हुई . सड़क की सतह लेन से भी कुछ ऊँची और बीच में फिर वनस्पतियों का भराव .ऊँचे पेड़ों के साथ रोज़मेरी और अन्य झाड़ियों की पूरी शृंखला साथ चलती है .कहीं-कहीं काँटेदार ब्लैक-बेरीज़ भी हैं .\nआगे जाकर क्रीक का प्रवाह ताल में परिणत हो गया है.अच्छा जीवन्त है ताल - मछलियाँ ,बगुले ,सुना है कछुए भी हैं .पर बतखें तो खूब हैं ,'क्वेक-क्वेक' करती जल में तैरती रहती हैं .अब तो लोगों ने वहाँ मछलियाँ पकड़ना भी शुरू कर दिया है.\nआसमान में बक-पंक्ति की उड़ान जब-तब लहरा जाती है .ताल में भी एक टाँग पर खड़े ध्यानस्थों के दर्शन सुलभ हैं .जल-पक्षियों की क्रेंकार से परिवेश मुखरित रहता है.पेड़ और झाड़ियाँ तो चारों ओर हैंं ही , दो ओर खुली जगह भी, जिन पर पड़े बड़े-बड़े पत्थरों पर आराम से बैठा जा सकता है.अब दो बेंचें भी आ गई हैं . हरे भरे पेड़ों के नीचे बैठने का अपना ही आनन्द है.पहले अक्सर से खाली रहती थीं . अब लोग आने लगे हैं ,अपने बच्चों को भी लाते हैं, जल-पक्षी दिखाने.\nखेल-खेल में बच्चे खाने की चीज़ें बतखों को भी डालने लगे.\nजब से बच्चों ने खाने की चीज़ें डालना शुरू किया वे परच गईं, लोगों को देखते ही सजग हो जाती हैं हैं , लोग भी उन्हें चुगाने का आनन्द उठाने लगे .जब बतखें चोंचें फैला कर लपकती हैं , बच्चे उछलते हैं.\nसब ख़ुश हो कर देखते हैं वह तमाशा !\nइस साल ताल को काफ़ी सँवारा गया.जाड़े बीतते ही चहल-पहल भी बढ़ने लगी -बच्चों के साथ बड़े भीउन्हें खिलाने को दाने या ब्रेड के पीसेज़ आदि लाने लगे .वे भी खूब हिल गईँ , जल से बाहर आने लगीं .शुरू में दो-चार आईँ ,देखा-देखी हिम्मत बढ़ने लगी . अब तो 20-20,25-25 के झुंड निकल आते हैं .खाना डालने बाले बच्चों के हाथ से भी झपटने की कोशिश कर लेती हैं, कोई- कोई तो . जब वे ब्रेड के टुकड़े फेंकते हैं और वे फ़ुर्ती से बीच हवा में लपक लेती हैं.\nपहले बतखें मुझसे डरती थीं .पानी के समीप जाऊँ तो एक ओर सिमट जाती थीं .\nसब को देख कर मैं भी खाने की चीज़ें लाकर डालने लगा . थोड़ा-थोड़ा फेंकता रहता ,वे पास आ जातीं उछल-उछल कर खाती रहतीं .एक क्रम-सा बन गया था.वे भी खुश ,हम भी खुश !\nमौसम ने करवट ली .दिन छोटे होने लगे ,सब अपने में व्यस्त होने लगे गए .झील पर आना कम हो गया\nफिर आईँ बड़े दिन की छुट्टियाँ .क्रिसमस की हलचल, मनोरंजन के नये विषय. सब अपने आयोजनों-प्रयोजनों में लीन हो गए .\nबतखों को कौन याद रखता !\nहवाओं में ठंडक घुल गई.ताल पर आने का क्रम भंग होने लगा .बतखों पर मौसम का कोई असर नहीं था,उनकी शामें अब सुनसान हो गईं. झटका लगा होगा ज़रूर .सोचती होंगी कैसे होते हैं आदमी लोग ?\nतब सब खुश हो-हो खिलाते थे ,उत्साह से बतखें दौड़ी चली आती थीं .एकदम सब बंद हो गया .पर उनकी खाने की आदतें बदल गईं .\nहम लोग भी तो - पहले कैसे थे , और अब ?\nवे आशा लगाए प्रतीक्षा करती , निराश होती रहीं .\nइधर कुछ दिनों से घर पर अकेला हूँ .ताल पर आना कम हो गया है.बच्चों की भी छुट्टियाँ .झील के किनारे कोई नहीं होता .कभी-कभी अकेले ऊब लगने पर वहीं बेंच पर जा बैठता हूँ .आज फिर निकल गया .उधरवाली बेंच पर बैठ गया .सन्नाटा पड़ा था . अक्सर ही घर से नहीं आता .वैसे भी अकेला होने पर ध्यान नहीं रहता, खाली हाथ चला आता हूँ\nअब शाम होते-होते यहाँ सन्नाटा पसर जाता है .\nमुझे देख ताल में तैरती बतखों की गतिशीलता बढ़ गई .वे इधर ही तैरती आ रही हैं .किनारे तक आकर ठहर गईँ हैं.\nइसी ओर देख रही हैं ,मेरी ओर से कोई प्रतिक्रिया नहीं .\nएकाध झिझकती सी मेरी ओर आने लगी .मैं चुप देखता रहा .\nवे इस ओर सूखे में आ गईँ. मेरी ओर ताके जा रहीं ,वे आशा लगाए हैं कुछ मिलेगा.पर मेरे हाथ खाली हैं.\n'क्वेक-क्वेक' की आवाज़ें उठ रही हैं . वे खाना माँग रही हैं .\n'लाओ ,लाओ खाना .हम भूखे हैं...' ,उनकी शिकायतें जारी हैं.\nउन्हें खाना चाहिये पेट भरने को !\nलगा जैसे कह रही हों-और कुछ नहीं चाहिये हमें, न कपड़े न घर ,न कोई साज सामान ,सिर्फ़ खाना!..\nसारा समेट लिया तुमने हमारी भूख का तमाशा बनाए हो -कैसी मन मानी !'\nएकाध बेंच के पास तक चली आई .छोटीवाली बढ़ कर मेरे पांवों तक आ गई .जैसे कह रही हो ,'खाना लाओ, लाओ' .\nलगातार मेरी ओर देख रही है.\nपीछे-पीछे दूसरी आ कर खड़ी हो गई .अरे, एक और, फिर और. उधर से वे सब इधर चली आ रही हैं- पूरा झुंड का झुंड.\nउन्हें खाना चाहिये -वे इकट्ठी हो गई हैं .\n'क्वेक-क्वेक, क्रें-क्रें, ' के स्वरों में तीखापन आता जा रहा है ,जैसे क्रोध से भरती जा रही हों .\nमैं चुपचाप बैठा हूँ . कुछ नहीं लाया हूँ उनके लिए .एक बढ़ती हुई मेरे पाँव तक चली आई .दूसरी उसके पीछे है .पास में दो-तीन और शिकायत भरी निगाहों से देखे जा रही है .\nमैंने,' हुश-हुश ' कर भगाना चाहा .वह थोड़ा हटी पर वहीं डटी रही .पीछेवाली के बराबर में खड़ी है वह .\nवह निराश हो गई , हटने के बजाय और पास आ गई .\nउसने गर्दन बढ़ा कर मेरे पाँव पर चोंच मारी ,मैंने पाँव पीछे खींच लिया .\nबड़ी तीखी है चोंच !\nवह फिर आगे बढ़ आई . मैं चुप , न पुचकार न सत्कार! दुत्कार रहा हूँ बार-बार हाथ हिला कर धमका रहा हूँ!\nउस पर असर नहीं पड़ा,बढ़ कर फिर चोंच मारने लगी . तभी एक और बढ़ आई ,वह भी प्रहार करने लगी .फिर तो दो-तीन और ,तीन- चार और!\nवे सब चोंचें उठाये मारने को तैयार. एकाध झपट रही है - हुश्-हुश् करते हाथ की ओर.\nकुछ उड़-उड़ कर बेंच के हत्थे पर आ बैठीं .हाथ पर ,गले पर जहाँ जगह मिलेी चोंचों से वार कर रही हैंं\nएकदम घबराया हुआ मैं खड़ा हो गया. दोनों हाथ पूरे ज़ोर से चलाने लगा .\nवे पहुँच भर प्रहार करती रहीं -जैसे कह रही हों ,'धोखेबाज़ !'\nहाथ लहू-लुहान हो रहे हैं, गर्दन पर भी चोंच के वार .\nदहशत से भर मैं उठ कर भागा.पीछे लग गईं वे.पगडंडी से सड़क की ओर अंधाधुंध दौड़ा .\nउस दिन किस तरह निकल पाया मैं ही जानता हूँ.\nएक बार पलट कर देखा था -\nलगा जैसे दिशा में आग लगी हो.साँझ के बादलों का नारंगी रंग गहरा सिंदूरी और जलता लाल हो उठा था,और ताल के पानी में वही छायायें , बतखों के फड़फड़ाते आकार जिनसे उठती तीखी कंठ-ध्वनियाँ !\nफिर सारे रास्ते उधर सिर घुमा कर उधर नहीं देखा.\nआपको असंभव लग रहा है यह सब ?\nप्रस्तुतकर्ता प्रतिभा सक्सेना पर 5:32 pm 12 टिप्‍पणियां:\nमेहमान को बोर नहीं होने दिया था विनय ने . मेहमान ही तो था मैं वहाँ ,घूम कर लौटने का बाद देर रात तक बातें चलती रहीं.\nवे ही सूचनाएँ देते रहे -तनय अपने ताऊ जी के यहाँ है,शुरू से लगाव रहा है उनसे .जुटा है कुछ न कुछ करके ही दम लेगा .स्कूल कॉलेज में पढ़ाना उसके बस का नहीं ,कई जगह हाथ-पैर मार रहा है .\nफिर पूछा था, ' बंधु-बांधवों में एक आप ही का नाम लेती हैं वह, तो ..शादी में नहीं आए आप ?\n'उन्ही दिनों मेरी ट्रेनिंग शुरू हुई थी .फिर मैंने ये भी सोचा ,मैं कोई सगा या रिश्तेदारों में तो हूँ नहीं.इस मौके पर बहुत से अपने भाई-बंधु, आएँगे उनमें हमारी पैठ कहाँ ..?'\n'ये तो है .हमें भी लगता है रिश्तेदारों के घेरों से अपना अलग अच्छे ! लगता है जैसे इनमें हम फ़ालतू फँस गए हों. बेकार में उनकी निगाहें क्यों झेलो. ...पर हाँ असली ज़रूरत पर आप ही खड़े रहे.'\n'असली ज़रूरत ?'\n'कॉलेज के छोकरों से उसकी ढाल बने चोटें खाते रहे रहे ,और हमारे सुपुर्द कर दिया.ये एहसान कैसे भूल सकते हैं हम !'\n'अरे ,कॉलेज में तो ये सब चलता है .'\n'बता रही थी आपके कारण लोगों की ऐसी-वैसी हिम्मत नहीं पड़ती थी ,जानते थे ब्रजेश से पंगा लेना महँगा पड़ेगा.'\nपारमिता ने विनय को बता रखा था कि विषम स्थितियों में उसे मैं ने ही साधा .अकेली थी ,किसी से बोलती -चालती नहीं तो लड़कों को लगता अपने आप को जाने क्या समझती है ,घमंडी कहीं की - इसे सबक़ सिखाना चाहिये .\n'उस समय स्थिति को आपने सँभाला नहीं तो पता नहीं क्या होता !'\nमैं क्या कहता ,चुप रहा .\nविनय कहे जा रहा था ,' हमें सब मालूम है ,एक बार तो चार-चार से अकेले निपटे थे .वो सबक सिखाने पर तुले थे .झगड़े में उन्हें तो समझा दिया पर ख़ुद ने मार खाई .किसी को क्या ,मीता तक को बताया नहीं ,वो तो इसकी सहेली वाणी से पता लगा उसे ,तब तुम्हें देखने गई थी .'\n'जिसे जानता हूँ उस लड़की के लिए मेरा फ़र्ज़ बनता है .कोई दूसरी होती तो भी कोशिश भर बचाता .'\n'फिर भी तुमने अपना हक़ नहीं जमाया सुरक्षित मुझे सौंप दिया.कौन कर पाता है ऐसा !'\n'रिश्तेदारी जुड़ गई थी , इनकी बुआ जी ने माँ को बहिन मान लिया था '\n'असली रिश्ता तो वही जो ज़रूरत पर काम आए. सच्ची ब्रजेश ', फिर अटक गया विनय , 'नाम ले सकता हूँ न तुम्हारा ,मेरी पत्नी के बंधु ,मेरे दोस्त ही तो ..'\n'नहीं ,नहीं ,विनय बाबू मैंने ऐसा कोई बड़ा काम नहीं किया.मैं इस योग्य था भी नहीं .'\n'यह मत कहिये .कहीं कोई कमी नहीं .कैरियर की भी इतनी अच्छी शुरुआत !मीता तो करती ही है मैं भी आपका बहुत सम्मान करता हूँ . यहाँ तो तन्नू -कह देता है हमें नहीं बनना टीचर- फटीचर .'\n'आप मेरी बांधवी के पति हैं मेरे माननीय.हमारी तो नौकरी है ,ज्ञान की यह प्यास कहाँ !'\n'अरे ,छोड़ो यार हम दोनों दोस्त हुए आज से -लाओ हाथ मिलाओ !'\n'जो आपसे पढ़ ले सच में बन जायेगा विनय बाबू ,उल्लू बनाने की टालू विद्या आपके बस की नहीं .सच में विद्यानुरागी हैं आप !'\nतभी पारमिता आ गई ,'ये कैसा हथलेवा हो रहा है ,भई?'\n'तुम्हारा साथ और इनका हाथ दोनों मेरे, '\n' हाँ,हाँ, क्यों नहीं ?'\n'माँ ने तो कभी अलग समझा नहीं.'\n'उन्हें इनका बड़ा सहारा था .'\n'उन्हें अपनी माँ कहती हैं ये,.और था ही कौन इन का.... '\n'सच में ..'\nखाना खा कर बराम्दे के वाशबेसिन पर हाथ धो रहा था कान में उन लोगों की आवाजें आ रहीं थीं-\nविनय के शब्द ,' झोंका हवा का, पानी का रेला.मेले में रह जाए जो अकेला. इसे छुट्टा मत छोड़ना अकेला रहा तो बिखरता चला जाएगा.हिल्ले से लगा दो इसे भी.'\n'इसे भी से क्या मतलब ?'\n'जैसे मुझे लगाया है .'\nतुम्हें हिल्ले से लगाया मैंने !ये क्यों नहीं कहते कि मुझे रेस्ट्रिक्ट कर दिया तुमने ?'\n'अरे, रस्सी को तो बँधना ही पड़ता है .'\n'अपनी ऊलजलूल फ़िलासफ़ी अपने पास रखो .'\n'देखो .और तो कोई है नहीं एक तुम्हीं उसकी बाँधवी हो ,भला-सा लड़का है सो चेता रहा हूँ ..'\n'तुम्हीं समझाओ न !मेरी माँ जैसी थीं वे .उनके दुख में मैं भी, इन्वाल्व हो जाती हूँ .फिर कुछ कहते नहीं बनता .'\n' प्रेक्टिकल बनाने की कोशिश करता हूँ मैं तो ..पर खूंटे वाली रस्सी गले पड़ेगी नही तो सिर उठाए जहाँ-तहाँ भागता फिरेगा .'\nबड़े पते की बातें करते हो तुम तो ..काफ़ी तेज़ आदमी हो.'\n'दिमाग से काम लेता हूँ न ..'\nआते-आते तारतम्य में मैंने अपनी ठोंक दी ,'ये दिमाग की बात कहाँ से आ गई .'\n'इन्हें समझा रहा हूँ ,ये दुनिया को अपनी ही तरह देखती हैं .'\nसब कुछ बड़ी आसानी से चल रहा था लेकिन उसी रात को एक गड़बड़ हो गई -\nभोजन और गप्पबाज़ी से छुट्टी पा कर अपने कमरे में आया .सोने के पहले ब्रश करने चला गया था .वहाँ से बाहर सड़क दिखाई देती है. जाने क्या सोचता खड़ा रह गया वहाँ .कमरे में जा रहा था,बत्ती नहीं जलाई -कमरों की रोशनी की उजास, बरामदा पार करने को काफ़ी लगी.कुछ कदम चला था कि अचानक दिख गया -मीता की गोद में सिर रखे विनय लेटा-लेटा कुछ कह रहा था, वह उसकी ओर देख कर हँस रही थी .\nउनके शयन कक्ष की\nखिड़की के आधे हिस्से में पर्दा लगा है .नीचे का स्प्रिंग बीच से कुछ ऊपर खिंच गया था, नीचे से गैप बनाता हुआ . अनायास दृष्टि उधर चली गई मुझे नहीं पता था उन लोगों का शयन कक्ष है ये .नाइट गाउन पहने वह .गोद में लेटा उसका चेहरा देखता विनय कुछ कहता जा रहा है .वह हँस रही है उसका टेढ़ावाला दाँत रोशनी में चमक गया .\nमैं स्तब्ध - सा ,आँखें फाड़े वहीं के वहीं खड़ा रह गया !फिर सँभला और आँखें फेर कर तुरंत आगे चल दिया\nअपने आप पर शर्मिन्दा हो उठा .जितना हटाता हूँ उतना ही ध्यान आता है .उफ़् नहीं सोचूंगा..बिलकुल नहीं . कौन सी गलत बात ? वह उसकी पत्नी है . मुझे नहीं सोचना चाहिये .\nनहीं, मैंने कभी नहीं चाहा था .उनके शयन-कक्ष में झाँकना, मुझे अनुमान भी नहीं था .अब इधर बिलकुल नहीं आऊँगा .\nनहीं मुझे बुरा नहीं लगा .क्यों लगेगा?\nएकदम अजीब सा लगा- ऐसे- कभी देखा नहीं था न . नाइट गाउन पहने और वह ...जाने दो ...मुझे क्या करना .... नहीं ,नहीं,मुझे नहीं सोचना चाहिये .\nपर कहीं कोई देख लेता तो ... ?\nहे भगवान् , ये क्या हो गया !\nप्रस्तुतकर्ता प्रतिभा सक्सेना पर 4:30 pm7टिप्‍पणियां:\nकथांश - 20 .\n' एक क्षण का भी स्वतंत्र अस्तित्व होता है ,आज समझ पाया हूँ उसका महत्व, उसकी सार्थकता . कुछ बीते हुए पलों की तृप्ति मन को छाँह दे गयी है .शब्दों में अपार शक्ति है , देख लिया मैंने .कुछ शब्द मनःतपन पर शीतल प्रलेप धर गए , अंतर की उद्विग्नता कुछ शान्त हुई , अंतर्विषाद विश्राम पा गया. आता-जाता रहेगा जानता हूँ पर वह उतना दारुण नहीं.\nलेकिन अपने को बहुत अकेला अनुभव करने लगा हूँ !\nमन की बातें कहना चाहता हूँ . काग़ज़ों से ही सही . तभी लिखने बैठा हूँ , लेखनी हाथ आई तो अनायास लिख गया - पारमिता.\nमन में झाँका .कुछ उमड़ रहा है जिसे व्यक्त करना है .अपनी ही असलियत पहचानने को लिख रहा हूँ , अपने ही लिए . तुम्हें भेजूँगा नहीं किसी का नाम ऊपर होने से लिखा हुआ चिट्ठी नहीं बन जाता .मेरा अपने निज से वार्तालाप है यह ,तुम जाने कहाँ से बीच में आ जाती हो.\nयों चाहता भी हूँ किसी रूप में तुम्हारा मन मेरा आभास पा ले .विचार और इच्छाएँ सूक्ष्म होती हैं जैसे हवा ,यहाँ से वहाँ पहुँचते बाधा नहीं उन्हें . कैसे भी ,किसी रूप में भास जाएँगी तुम्हें.लिख रहा हूँ इसीलिए ,मेरे मन में जो है उससे अविदित नहीं रहोगी तुम.\nयों इतना भी गांधी जी नहीं कि अपनी हर कमी उघाड़ता चलूँ .जानता हूँ डीसेंसी भी कोई चीज़ है !अपनी सारी कमज़ोरियाँ तुम्हें कैसे बता सकता हूँ ? अंततः पुरुष हूँ ,तुमसे जब मिलूँ सिर उठा कर ,थोड़ा बड़प्पन बना रहे मेरा !\nये कुछ पन्ने ,जो केवल मेरे हैं - अपने से अपनी बात !\nतुम्हें समझता हूँ, उतरा चेहरा याद कर मन कसकता है .कमी मुझमें रही -पर जैसा हूँ ,विवश हूँ .तुम्हारे साथ वही बना रहूँ , अंत तक उसी रूप में - स्वाभाविक सहज!\nजानता हूँ, कभी-कभी तुम मन ही मन मेरे ऊपर हँसी हो .सामने -सामने नहीं ,कभी नहीं .मेरी कमज़ोरियाँ जानती हो तुम . उद्घाटित नहीं करती दबा जाती हो, यह सोच कर कि मुझे कैसा लगेगा.\nऔरों का सोचती हो तुम .मुझसे अपना सोचे बिना नहीं रहा जाता .ओ,पारमिता ....'\nडोर-बेल बजी , बाहर कोई है - कलम रख दी मैंने .\nमाँ की चिट्ठी आई है - साधारण कुशल के बाद लिखा है -\nरमन बाबू के साथ विनय के माता-पिता हमारे घर आए थे ,वो सब यहाँ आने पर बताऊँगी . बाकी हाल लिखने के बाद अंत में जोड़ा था.'तुम्हें पता है मुन्ना ,पिछले दिनों एक बार मीता ने मुझसे कहा था -'वसु की चिन्ता न करना माँ ,मेरी बहिन है .मैं देखूँगी उसके लिए . पूरा कर दिया उसने अपना कहा. मैं तो उसकी ऋणी हो गई, कैसे चुकाऊंगी ?'\nकुछ समझ में नहीं आया .दोनो बातों में क्या ताल-मेल ?\nअब जाने पर ही पता लगेगा.\nबड़ी रुचिपूर्वक माँ ने वर्णन किया था .\nबहुत दिनों बाद ,उस दिन सुबह वसु गाने की प्रेक्टिस करने बैठी थी.\nउसकी आदत है ,कमरे के दरवाज़े उड़का लेती है और फिर चारों ओर का भान नहीं रहता उसे .\nसुर निकाल कर गाने में लीन हो गई थी -\n'प्रभू जी मेरे औगुन चित न धरो.'\nबाहर की कुंड़ी खटकती रही ,उसे कहाँ सुनाई दे !\nमाँ ने पहले एकाध बार टाला, शायद उठ जाये .फिर हार कर गईँ खोलने .देख कर तो एकदम चौंक गईँ ,न कोई सूचना न ख़बर और रमन बाबू अपने समधी-समधिन सहित हाज़िर !\n'अरे, आइये,आइये '\nअंदर आते-आते संगीत के स्वर कानों में पड़े -\n' सम- दरसी है नाम तिहारो ,चाहो तो पार करो ..'\nकैसा गहरा भाव ,कैसा स्वर -अंतर की गहराइयों तक उतरा जा रहा हो जैसे ! चारों जन एकदम चुप .\nरमन बाबू ही बोले ,'बिटिया गा रही है .'\n'बड़ी बुरी आदत है .ऐसी डूब जाती है गाने में कि दीन-दुनिया का होश नहीं रहता. अब देखिये न, मैं रसोई में थी ,सोच रही थी अब उठेगी अब उठेगी ,खोल देगी.पर कहाँ सुनाई दे उन्हें .आपको इत्ती देर खड़ा रहना पड़ा .'\n'ये तो सरस्वती का वरदान है उसे .'\nपत्नी बोलीं ,'कितना मधुर और गहरे उतरने वाला संगीत !'\n'आज कल सिनेमा के गानों से कहाँ छुट्टी मिलती है लड़कियों को ,और यह ऐसा पावन संगीत - मन प्रसन्न हो गया !'\nउन लोगों को बैठा कर वे उधर गईं, उसे चेताने .\nपर उसे देख कर चुप न रह सकीं , 'उफ़फोह ,ये लड़की ..! कहाँ का पुराना घिसा सलवार-सूट चढ़ाये बैठी है, क्या कहेगा कोई ... ?'\nसाथ-साथ चली आई समधिन -पीछे खड़ी थीं.\nबोलीं ,'कोई दिखावा नहीं उसमें ,ऊपरी बनावट से क्या होता ?वह सहज-सरल अपने आप में पूरी !'\nमाँ क्या कहतीं ,चुप हो गईँ .\nवसु ,सकपका कर खड़ी हो गई ,'आंटी जी ,नमस्ते ! अरे,मैंने देखा नहीं ..'.'\n''कोई बात नहीं , परेशान मत हो .अपना टाइम लो सुविधा से आना .'\nअपनी वेष-भूषा पर कांशस हो गई थी वह,चुन्नी समेटती दूसरे कमरे में चली गई.\nउधर से राय साब की पुकार आई -\n'जिज्जी, ख़ातिरदारी बाद में कर लेना.अभी ज़रा हमारे पास बैठ लीजिये .'\nफिर बोले ,' ये रमन बाबू और भाभीजी आपसे कुछ कहना चाहते हैं.'\n'ऐसा क्या है, आज्ञा दीजिए समधी जी .'\n'समधिन कहें या जिज्जी ?'\nफिर बोले ,'क्या फ़र्क पड़ता है,मन में सम्मान भाव होना चाहिये .'\n'बैठिए न आप .ये बताइये हमलोग आपको कैसे लगे ?'\n'ये भी कोई पूछने की बात है समधी जी ?ऐसा घर-वर तो बड़े भाग से मिलता है , .'\n'आपसे एक प्रार्थना है ,'उन्होंने अपनी पत्नी को इशारा किया और\nपीछे की एक कुर्सी आगे खींच दी ,आगे आ बैठी समधिन कह रही थीं,\n' ...मैंने एक बार बहू से पूछा ,'ये सब बातें कहाँ से सीखीं ,तुम्हारे तो माँ नहीं थीं? पता है उसने क्या कहा -\nउसके शब्द थे जन्मदात्री माँ नहीं थीं ,पर एक माँ मुझे मिली थीं, जिनका प्यार और सँवार पाई .उनसे मुझे बहुत कुछ सीखने को मिला.'\nफिर उन्होंने जोड़ा ,'आपने ख़ूब सँभाल लिया ,माँ की कमी नहीं रहने दी.'\n'मुझे शुरू से ही वह अपनी लगी '\n'सच है, अपना समझे बिना कोई इतना नहीं कर सकता .'\nरमन बाबू बोले,'अपनी बात कहो न !'\n'...समधिन हों ,तो भी मेरी जीजी ही हैं आप ,वैसे दोनों ही रिश्ते अच्छे हैं... '\n'जो आपको भाए .मैं सब में खुश .'\n'विनय तो आपका हो गया .हमारे छोटे बेटे तनय को आपने देखा है?'\nहाँ ,खूब ! हमारे घर भी आए थे तनय बाबू पिछली बार . लग ही नहीं रहा था कहीं बाहर के हैं ,मुन्ना से तो उनकी खूब जम गई थी ..'\n'उसके लिए भी ऐसी ही लड़की चाहिये .' रमन बाबू बोल रहे थे.\n'अरे , लड़कियों की आपको क्या कमी ?इशारा मिले ,दौड़ के आयेंगे लोग ,ऐसे संबंध के लिए .'\n'तो फिर आप ही अपनी छोटी बिटिया को उसके लिए ..'\nमाँ आँखें फाड़ कर देखती रह गईँ !\n'आपकी बिटिया को कब से अपनी बेटी मान रहा हूँ . अब आज्ञा दें तो अपने घर बाकायदा बिदा करा के ले जाऊँ !...तनय है न हमारा ?'\nमाँ बिलकुल अवाक् -सच है या सपना ?\n'क्या हुआ जिज्जी ?'\n'ऐसा सौभाग्य हमारा !अरे ,तर गये हम तो ..पर आपने तनय बाबू से पूछा ?"\n'उसी की इच्छा से आगे बढ़े हैं.'\nपता लगा, खूब पटती है देवर-भाभी में . वहाँ पहले ही सलाह हो गई है .यहाँ तो अब आये हैं .'\nसब बता कर माँ ने कहा था 'मीता का यह ऋण कैसे उतार पाऊंगी ?\n'कोई ऋण-विण नहीं ,' मैंने तुरंत कहा ,'कॉलेज में चार साल उसकी निगरानी की है .कैसे-कैसे बचाया है सब जानती है वह .'\nदाहिना हाथ अनायास बाएं कंधे पर चला गया ,अभी तक कभी-कभी टीसने लगता है.\nबाद में मैंने पूछा था ,'वसु को भी मंज़ूर है ?'\n''अरे, उसे काहे नहीं होगा? भरा घर ,इतना अच्छा लड़का ..'\nफिर भी एक बार पूछ तो लो .'\nये माँ के बस का नहीं ,जानता था. मैंने ही बात शुरू की\n' तेरी दीदी ठीक हैं वहाँ ?\n'हाँ भइया ,उनने पॉली टेक्नीक में एप्लाई भी कर दिया है .'\n'हाँ ,बाबूजी ,माँ ,मतलब उनके बाबूजी- माँ,सास-ससुर तैयार हैं. वे चाहें सर्विस करें चाहें कुछ और ... .वे लोग बहुत अच्छे हैं .'\n'और सब लोग तो ठीक हैं. ये तनय ज़रा गड़बड़ है उनके घर में '\nवह चौंकी ,'क्या ?'\n'बड़ा झगड़ू लगता है .'.\nवह कुछ बोली नहीं .\n'उसका उजड्डपन मुझे पसंद नहीं ..'\n' वैसे तो नहीं होगा . शादी-ब्याह में लोग हो जाते हैं..' .\n'उससे तो तेरी नहीं पट सकती , तू बता- मना कर दूँ ?'\nखिसिया कर बोली ,'मुझे नहीं पता !'\n'कितना लड़ा था तुझसे शादी में .नहीं,नहीं उसे तो दूर से नमस्ते ..'\n' ये सब मुझ से क्यों कह रहे हो ?माँ देखो ... ..'\n'क्यों परेशान कर रहा है उसे ?\n'.तो तू ने 'हाँ' कर दी उसके लिए ?'\n'मैंने कुछ नहीं कहा.. .'\nमन ही मन हँसी आ रही है पर जानबूझ कर छेड़े जा रहा हूँ .\n'तो ठीक ,वह नहीं कोई और ढूँढ़ूगा ..'\n'मुझे नहीं करनी किसी से '\n'तनय से भी नहीं न ?'\n'मैं नहीं जानती .माँ , देखो न फ़ालतू में .'\nवे भी हँस रहीं थीं .\n'अरे, क्यों उसके पीछे पड़ा है ?'\nबाद में माँ को आश्वस्त किया था मैंने ,'बहन की शादी ठाठ से करूँगा .\nकोई ये न कहे कि ...' पर आगे नहीं बोल पाया.\nमाँ समझ गईँ थीं .\nहम दोनों चुप हो गए थे फिर .\nवसु चली जाएगी ,माँ का उनका मन कच्चा हो रहा है .क्या लग रहा है समझ रहा हूँ एक वही तो थी मैं चला जाता हूँ ,वे बिलकुल अकेली .उस दिन कहने लगीं,'औऱ मैं हमेशा क्या-क्या सोचती कर घबराती रही. जहाँ कोई मुश्किल आई ,अपने आप उसका हल निकलता रहा वह हमारे लिए हमेशा भाग्यशाली रही मैं उलटा उसी पर खीजती थी. मैने कभी उसकी कदर नहीं की. रहा .हुई थी तो मेरी नौकरी लग गई .\nउनकी आँखों मे आँसू छलक आये\nऔर मैं हमेशा डाँटती -टोकती रही ,कभी सुख नहीं दे सकी अपनी बेटी को .\nमाँ ,तुमने हमेशा ठीक किया .मैं तो खुश रही हमेशा .पर अब तो तुम बच्ची बनी जा रही हो .लगता है तुम्हारा ध्यान रखना पड़ेगा .'\n'तू तो हमेशा से ही ,सहती आई है ,पछतावा तो मुझे रहेगा .'\n'पछतावा क्यों रहे,'मैं एकदम बोला ,'ऐसा करो अभी शादी की तारीख आगे बढ़वा देना.पहले उसकी कदर कर अपना मन भर लो ब्याह तो फिर भी हो जायेगा..'\nकई बार ऐसी बातें सुन कर कुछ खीझ-सा गया था .बहुत ज़रूरी था उनका ध्यान हटाना नहीं तो वे यही सोच-सोच कर दुखी होती रहेंगी.\n'आगे कभी टालने की बात मत करना,मुन्ना शुभ- शुभ बोल बेटा .अडंगे की बात भी नहीं करते !'\nमाँ बहुत प्रसन्न थीं ,संतुष्ट कहूँ तो ग़लत नहीं होगा . बहुत बड़ी चिन्ता दूर हुई थी उनकी और हाँ ,मेरी भी .\nमाँ ने कहा था ,' बहिन का संबंध तय हो रहा है. पहल उनकी ओर से हुई है , तुम्हें उनके घर हो आना चाहिये .दीवाली आ रही है ,अच्छा मौका है .मिठाई ले कर चले जाओ .'\n'ठीक है एक दिन को चला जाऊँगा .'\nगया था उनके घर . उसके सास-ससुर के पाँव छुये थे ,बाबू जी कहा था उन्हें .\nविनय से गपशप होती रही थी -पर अनचाहे ही एक गड़बड़ हो गई . कह नहीं सकता किसी से - मन बड़ा अव्यवस्थित हो रहा है .\nप्रस्तुतकर्ता प्रतिभा सक्सेना पर 5:49 pm 10 टिप्‍पणियां:\nलेबल: अंतर्विषाद, उघाडता, ताल-मेल, दारुण, सँवार., सूक्ष्म


Published on: September 11, 2018 10:29 AM\nIBPS Clerk Recruitment 2018: आईबीपीएस जल्द ही आईबीपीएस क्लर्क भर्ती 2018 के लिए आधिकारिक वेबसाइट ibps.in आधिकारिक भर्ती अधिसूचना जारी करेगा. इसके संबंध में विवरण यहां देख सकते हैं और भर्ती अधिसूचना डाउनलोड कर सकते हैं.\nनई दिल्ली. IBPS Clerk Recruitment 2018: बैंकिंग कार्मिक संस्थान जल्द ही अपनी आधिकारिक वेबसाइट के माध्यम से आईबीपीएस लिपिक कैडर में उम्मीदवारों की भर्ती के लिए अधिसूचना जारी करेगा. ये अधिसूचना आईबीपीएस क्लर्क भर्ती 2018 के लिए जारी की जाएगी. रिपोर्टों के मुताबिक आईबीपीएस क्लर्क भर्ती 2018 के लिए ऑनलाइन आवेदन प्रक्रिया जल्द ही शुरू हो रही है. माना जा रहा है कि प्रक्रिया 15 सितंबर 2018 के बाद ibps.in पर शुरू होगी.\nइच्छुक उम्मीदवारों को सलाह दी जाती है कि वे आईबीपीएस की आधिकारिक वेबसाइट पर नजर रखें. आईबीपीएस प्रीलिम 2018 और आईबीपीएस मेन 2018 की तिथियां भी बैंकिंग कार्मिक संस्थान द्वारा जारी की गई हैं. रिपोर्टों से पता चलता है कि प्रीलिम परीक्षा 8, 9, 15 और 16 दिसंबर के लिए निर्धारित की गई है. जबकि मेन परीक्षा 20 जनवरी, 2019 के लिए निर्धारित किया गया है.\nइसके अलावा, संगठन भर्ती के लिए अधिसूचना जारी करने के बाद आवेदन प्रक्रिया के संबंध में सभी विवरण प्रदान करेगा और आधिकारिक वेबसाइट पर इच्छुक उम्मीदवारों के लिए ‘ऑनलाइन आवेदन करें’ लिंक सक्रिय करेगा. हर साल की तरह सभी उम्मीदवार जिन्होंने स्नातक स्तर की पढ़ाई पूरी की है या जो स्नातक पाठ्यक्रम के परिणामों की प्रतीक्षा कर रहे हैं वे भर्ती प्रक्रिया के लिए आवेदन करने के पात्र हैं.\nआधिकारिक अधिसूचना ऑनलाइन जांचने के लिए कदम:\n1- आधिकारिक वेबसाइट ibps.in में लॉग इन करें\n2- होमपेज पर, “आईबीपीएस क्लर्क 2018 अधिसूचना” पढ़ने वाले लिंक की खोज करें और उस पर क्लिक करें\n3- अभ्यर्थियों को नोटिफिकेशन पीडीएफ को निर्देशित किया जाएगा\n4- अधिसूचना पर विवरण जांचें और इसे डाउनलोड करें\n5- भविष्य के लिए जरूरी संदर्भ के लिए एक प्रिंट आउट लें\nCBSE CTET 2018: सीटीईटी आवेदन में बदलाव की अंतिम तारीख, जल्द करें ऑनलाइन करेक्शन @ctet.nic.in


For how many days will the banks be closed in the month of October?\nHome News अक्टूबर महीने में कितने दिनों तक रहेंगे बैंक बंद ?\nअक्टूबर महीने में कितने दिनों तक रहेंगे बैंक बंद ?\nवर्ष 2021 के अक्टूबर महीने में इस वर्ष के सबसे ज्यादा त्योहार पड़ रहे हैं। जिसकी वजह से इस महीने केवल कुछ ही दिन बैंक खुलेंगे इसलिए सभी ग्राहकों को अपने जरूरी काम नवंबर महीने के लिए डालने होंगे क्योंकि त्योहारों के कारण दिनों तक लगभग सभी बैंक बंद रहेंगे।\nबीते शनिवार से ही लगभग सभी शहरों में 13 दिन के लिए बैंकों को बंद कर दिया गया। ऐसे में अगर आपको किसी जरूरी काम को पूर्ण कराना है तो बैंक के बारे में पहले पूरी जानकारी ले लें।\nबता दें कि भारतीय रिजर्व बैंक की तरफ से अक्टूबर महीने में होने वाली सभी छुट्टियों की सूची जारी की गई है जिसके मुताबिक अक्टूबर महीने में 21 छुट्टियां हैं। इस दौरान\nबैंक लगातार भी बंद रह सकते हैं। इन 21 छुट्टियों में त्यौहार के साथ-साथ साप्ताहिक छुट्टियां भी शामिल है जिनमें रविवार शनिवार आते हैं।\n5 दिनों तक लगातार बंद रहेंगे सभी बैंक\nबीते शनिवार से यह छुट्टियां शुरु हो गई है। लगभग सभी शहरों में बीते शनिवार से ही 13 दिन के लिए बैंक बंद रहेंगे, लेकिन पूरे देश की बात करें तो पूरे देश भर में कुछ ऐसे बैंक भी हैं जो 21 दिनों तक बंद नहीं रहेंगे, क्योंकि आरबीआई की तरफ से जो छुट्टियां तय की गई हैं उनमें क्षेत्रीय त्यौहार हैं। यह उन पर भी निर्भर करता है तो अपने अपने राज्य क्षेत्र के त्योहारों के हिसाब से बैंक को बंद रखा जाएगा। इतना ही नहीं कुछ शहरों में नवंबर महीने में भी5दिनों तक बैंक को बंद रखा जाएगा।\n9 अक्टूबर को इस महीने का दूसरा शनिवार होने की वजह से पूरे देश में बैंक बंद रहे। इसके साथ ही आज यानी 10 अक्टूबर को रविवार का अवकाश होने की वजह से सभी बैंक बंद रहेंगे। साथ-साथ महासप्ती, महाअष्टमी और दशहरे के दिन भी सभी बैंकों में छुट्टी रहेगी। इस महीने की आखिरी तारीख 31 को भी छुट्टी रहेगी।\nPrevious articleगर्दन दर्द की परेशानी से मिलेगा आराम रोज करे ये व्यायाम\nNext articleजोरों से चल रहा है मोदी जी का गति शक्ति प्रोजेक्ट


आमर्त्य मिस्त्री रिलीज़ की तारीख - अप्रैल 19, 2020\nमैं सलाह दूंगा कि आपको साधारण, कम विस्थापन वाली बाइक खरीदनी चाहिए क्योंकि आपको धीरे धीरे आगे बढ़ना है, ऐसी स्थिति में बड़ी 1000 सीसी की मोटरसाइकिल उपयोगी नहीं होती क्योंकि ये आपको एक बुरा सबक सिखा सकती हैं जो आपको जीवन भर परेशान कर सकता है। मोटरसाइकिल की सवारी में कुशलता बढ़ाने के लिए यहाँ 10 उपाय बताए गए हैं। यह वास्तविक जमा का एक परीक्षण संस्करण है। यह शुरुआती लोगों के लिए सबसे उपयुक्त है जो बाइनरी विकल्प बाजार में खुद को 8 सरल द्विआधारी विकल्प युक्तियाँ और ट्रिक्स आजमा रहे हैं। बिनोमो पर पंजीकरण करने के बाद डेमो खाता बनाना उपलब्ध है। प्रक्रिया पूरी तरह से मुफ्त है। इसके अलावा, आप स्वचालित रूप से आभासी पैसे के $1000 के साथ जमा हो जाएगा। धन का उपयोग पहले लेनदेन करने और व्यापार मंच की कार्यक्षमता से परिचित होने के लिए किया जा सकता है। दुर्भाग्य से, आप लाभ वापस लेने में सक्षम नहीं होंगे, क्योंकि राशि विशेष रूप से प्रशिक्षण के लिए है। वैसे भी, Shopify अन्य भुगतान विकल्पों का समर्थन करता है। यहाँ से चुनने के लिए क्या है।\nदस्तरख़्वान नहीं उठाया गया है तो एक निवाला बिस्मिल्लाह पढ़ कर खा लें और दस्तरख़्वान उठा लिया गया है तो बिस्मिल्लाह पढ़ कर उंगलियाँ चाट लें और पूरा पढ़ें (بِسْمِ اللّٰہِ الرَّحْمٰنِ الرَّحِیۡمِ)। 4. सस्ती वस्तुओं की उपलब्धि – विदेशी व्यापार के फलस्वरूप विदेशों से सस्ती एवं उत्तम वस्तुएँ उपलब्ध होने लगती हैं। इन वस्तुओं के उपभोग से लोगों के जीवन-स्तर एवं आर्थिक कल्याण में वृद्धि होती है। 9. मुख्य कार्यालय के विभिन्न अनुभाग तथा अधीनस्थ कार्यालयों का राजभाषा निरीक्षण कर रिपोर्ट भेजना तथा अनुवर्ती कार्रवाई सुनिश्चित करवाना।\nशायद पुरुषों के डिजाइनर थॉम ब्राउन के डिजाइन के लिए धन्यवाद, उन्होंने पुरुषों के पैंट के डिजाइन को छोटा कर दिया, जिससे मोजे फैशन तत्व की तरह दिखते हैं। मोजे के पिछले जीवन को बस पेश किया, फिर मोजे के जीवन पर ध्यान देने के लिए आते हैं। मोजे के बारे में एक छोटा सा सुझाव है। कोठरी में मोजे मौसम के अनुसार विभिन्न वर्गों में विभाजित किया जा सकता है। मोजे के लिए आवश्यकताओं अलग-अलग मौसमों में अलग हैं। यह गर्म गर्मी है, और गर्मी के मोजे के तीन मुख्य तत्व हैं। Olymp Trade ब्रोकर का निजी वीआईपी प्रबंधक आपके किसी भी प्रश्न का उत्तर 8 सरल द्विआधारी विकल्प युक्तियाँ और ट्रिक्स प्राप्त करने में मदद करता है और ट्रेडिंग की रणनीतियाँ बनाने तथा धन प्रबंधन को कैसे उपयुक्त बनाना है इसके बारे में सलाह देता है। हम कह सकते हैं कि उसका काम शुरू से लेकर अंत तक उपयोगकर्ता के ट्रेडिंग अनुभव के साथ साथ बने रहना है और उसके ट्रेडिंग को उत्पादक बनाना है।\nपोस्ट ऑफिस मंथली इनकम स्कीम (MIS) 8 सरल द्विआधारी विकल्प युक्तियाँ और ट्रिक्स में ज्वॉइंट अकाउंट के जरिए अधिकतम9लाख रुपये निवेश किया जा सकता है। 17.08.2017 में 12: 30 GMT फिलाडेल्फिया फेड अगस्त के लिए संयुक्त राज्य अमेरिका में विनिर्माण गतिविधि का एक सूचकांक प्रस्तुत करेगा। पूर्वानुमानित डेटा एक्सएनएनएक्स अंक है। जुलाई में सूचकांक की वृद्धि 18 थी, यह संभावना है कि पूर्वानुमान जारी होने के बाद डॉलर में गिरावट आती है।\nक्या बिटकोइन के पास एक स्टॉक है या क्या वह स्टॉक है जो कि स्टॉक है? एंड्री डैशिन जब युवा थे तब उनका अर्थशास्‍त्र के प्रति जुनून था, इसी वजह से उन्‍होंने कज़ान इंस्टिट्यूट ऑफ फाइनेंस एण्‍ड इकॉनोमिक्‍स से डिग्री हासिल की। शिक्षा पाने के बाद, उन्‍होंने अपनी पहली सफल कंपनी– अल्पारी बनाई और वर्ष 2011 तक इस कंपनी ने अनेक औद्योगिक पुरस्‍कार जीते। एंड्री के समय का महत्‍व उनके अगले उद्यम, ForexTime (FXTM) के लिए प्रेरणा बना। कुछ भी बेचना: अगर मैं एक दिन 800 डॉलर के लिए अपने रॉबर्टो क्लेमेंटे रूकी कार्ड को बेचने का फैसला करता हूं, तो मैं इसे अपने निष्क्रिय आय धाराओं में शामिल नहीं कर रहा हूं क्योंकि मुझे केवल उनमें से कुछ मिल गए हैं। घड़ी या इलेक्ट्रॉनिक डिवाइस बेचने के लिए वही बात होती है।\nउधर मां को रेणु की दुर्घटना से नसीहत के रूप में एक नई दृष्टि मिली थी. रेणु परिवार में परिवर्तन देख कर एक नए सवेरे का 8 सरल द्विआधारी विकल्प युक्तियाँ और ट्रिक्स एहसास कर रही थी।\nकुछ स्वामी पीवीए या नमक गोंद के अतिरिक्त सीमेंट मोर्टार का उपयोग करना पसंद करते हैं। सिर और कंधे पैटर्न, पैंदा और सबसे ऊपर गोलाई उतरते और त्रिकोण आरोही और डबल सबसे ऊपर है कई मुद्रा लागत से पालन कर रहे हैं कि शैलियों साबित हो रहे हैं। इसलिए, वे एक शक्तिशाली भविष्य कहनेवाला शक्ति है। यह एक चार्ट के बिना इसे खोजने के लिए असंभव हो जाता है।\nBinomo करते समय ईएमए संकेतक का उपयोग कैसे करें मई 27, 2020\nबाइनरी ऑप्शंस ट्रेडिंग में धोखाधड़ी से कैसे बचें मार्च 9, 2017\nलिए इंटरनेट पर कमाई अप्रैल 19, 2018\nअमरीकी डालर के व्यापार मार्च 13, 2019\nअवलोकन दलालों जून 26, 2019


मोबाइल पेमेंट अब आपकी आवाज से होंगा ट्रांजैक्‍शन - Clipper28 Digital Media\nHome/बिज़नेस/मोबाइल पेमेंट अब आपकी आवाज से होंगा ट्रांजैक्‍शन\nमोबाइल पेमेंट अब आपकी आवाज से होंगा ट्रांजैक्‍शन\nनई दिल्ली. आने वाले वर्षों में मोबाइल पेमेंट और सरल होने वाला है. मोबाइल पेमेंट फोरम ऑफ इंडिया (एमपीएफआई) यूजर फ्रेंडली फीचर्स जैसे वायस बेस्‍ड ऑथेंटिकेशन को लाने की तैयारी कर रहा है. इस तरह के फीचर आने से लोगों के लिए मोबाइल से पेमेंट करना काफी आसान होगा. ये उन लोगों के लिए भी काफी मददगार होगा, जिन्‍हें फाइनेंशियल ट्रांजैक्‍शन की जरूरी जानकारी नहीं है. बता दें, एमपीएफआई एक थिंक टैंक है, जो मोबाइल पेमेंट सिस्‍टम को लेकर सॉल्‍यूशन देता है.\nसुरक्षित, प्रभावी और सस्‍ता बनाने का लक्ष्य\nएमपीएफआई, इंस्‍टीट्यूट फॉर डेवलपमेंट एंड रिसर्च इन बैंकिंग टेक्‍नोलॉजी, हैदराबाद और रूरल टेक्‍नोलॉजी बिजनेस इनक्‍युबेटर, आईआईटी मद्रास का एक ज्‍वाइंट इनीशिएटिव है. फोरम का मिशन मोबाइल पेमेंट्स और फाइनेंशियल सर्विसेज को सुरक्षित, प्रभावी और सस्‍ता बनाना है। एमपीएफआई ने इमीडिएट पेमेंट सर्विस (आईएमपीएस) और यूनिफाइड पेमेंट्स इंटरफेस (यूपीआई) के लिए इंटरपोर्टेबिलिटी और सिक्‍योरिटी स्‍टैंडडर्स डेवलप करने में अहम रोल अदा किया है. आईएमपीएस मोबाइल पेमेंट्स का बेसिक प्‍लेटफॉर्म है. एमपीएफआई में पॉलिसी मेकर्स, बैंक, टेलिकॉम कंपनियां और अन्‍य शामिल हैं.\nएमपीएफआई के चेयरमैन गौरव रैना ने बताया कि हमारा फोकस फ्यूचर की टेक्‍नोलॉजी को लेकर है, जिसमें वायस बेस्‍ड ऑथेंटिकेशन और सिक्‍युरिटी एंड प्राइवेसी शामिल है. लेकिन हमारा उद्देश्‍य इसे अधिक से अधिक लोगों के लिए आसान बनाना है. भविष्‍य में बुजुर्ग लोग अन्‍य तरह की टेक्‍नोलॉजी के साथ सहज नहीं हो सकते हैं.वॉयस बेस्‍ड अथेंटिकेशन की डिजाइनिंग को लेकर प्रयास शुरू हैं। एमपीएफआई का फोकस आने वाले सालों में इस तरह के फीचर डेलवप करने पर है।\nबढ़ रहा है IMPS और UPI से ट्रांजैक्‍शन\nरैना ने बताया कि अगस्‍त 2017 में अकेले आईएमपीएस और यूपीआई के जरिए9करोड़ से ज्‍यादा फाइनेंशियल ट्रांजैक्‍शन हुए। 2016-17 में आईएमपीएस पर 50 करोड़ ट्रांजैक्‍शन हुए थे। उन्‍होंने कहा कि आंकड़ों में ग्रोथ काफी बेहतर है लेकिन यह इस बात का भी संकेत है कि इंडियन इकोनॉमी में मोबाइल पेमेंट्स के लिए काफी ज्‍यादा संभावनाएं हैं.\nमार्वेल की फिल्म में आवाज देते नजर आएंगे रणवीर सिंह


Ranveer Singh Deepika Padukone Getting Married On November 12 Venue And Guest Details | Buzz : 12 नवंबर को होगी रणवीर-दीपिका की शादी, मेहमानों के लिए होगा ऐसा इंतजाम - Firstpost Hindi\nBuzz : 12 नवंबर को होगी रणवीर-दीपिका की शादी, मेहमानों के लिए होगा ऐसा इंतजाम\nइस शादी में किसी भी मेहमान को अपना मोबाइल फोन ले जाने की अनुमति नहीं दी जाएगी\nबॉलीवुड अभिनेता रणवीर सिंह और दीपिका पादुकोण की शादी की खबरें इन दिनों चर्चा में बनी हुईं हैं. जिसके बाद अब इनकी शादी की तारीख सामने आ गई है. जी हां बॉलीवुड हंगामा की खबर के अनुसार इस जोड़ी की शादी 12 नवंबर को इटली में होगी. बता दें, दीपिका और रणवीर की शादी इटली के लेक कोमो शहर में होगी.\nरिपोर्ट से मिली जानकारी की मानें तो इस शादी का निमंत्रण पत्र बहुत ही खास लोगों को गया है. जी वजह से इस शादी में चुनिंदा मेहमान ही शामिल होंगे. ये शादी भी विराट और अनुष्का की शादी की तरह ही होगी. साथ ही इस शादी में किसी भी मेहमान को अपना मोबाइल फोन ले जाने की अनुमति नहीं दी जाएगी. जिस वजह से कोई भी व्यक्ति इस शादी का वीडियो और फोटो न खिंच पाएगा.\nआपको बता दें, रणवीर और दीपिका पिछले5सालों से एक साथ हैं. दीपिका के बूरे वक्त में रणवीर उनके जिंदगी में आए और उनके बन गए. दीपिका बॉलीवुड की बेहद खूबसूरत अभिनेत्री हैं जिनके साथ रणवीर कई फिल्मों में नजर आ चुके हैं. माना जाता है यह जोड़ी एक दूसरे के लिए बहुत लकी है. जिस वजह से जब से ये साथ आए हैं इनकी किस्मत चमक गई है. रणवीर और दीपिका के फैन्स अब इनकी शादी के लिए बहुत उत्साहित हैं.\nTags: anushka sharmaDeepika PadukoneDeepVeerRanveer Singhtanmay bhattvirat kohliWedding रणवीर सिंहअनुष्का शर्माइटलीदीपिका पादुकोणविराट कोहलीशादी


अध्ययन-कक्ष - कमल चोपड़ा\nसंवेदना, संभावना और सरोकार\n– कमल चोपड़ा\nनिरंतर विकास लघुकथा ही नहीं किसी भी विधा की जीवंतता और सामर्थ्य का परिचायक है। लघुकथा के स्वरूप के परिवर्तन, नवीन प्रवृतियों और उपलब्धियों पर गौर किया जाना आज और भी आवश्यक हो गया है।\nसवाल है कि समकालीन लघुकथा की रचनात्मकता की गुणवत्ता में कितना अंतर आया और उसकी जीवंतता कितनी बढ़ी? किसी भी कालखंड या पीढ़ी का लेखन इस बात से जाना जा सकता है कि वह अपने समय की जटिलताओं, समस्याओं और परिवर्तनों को कितना पकड़ पाया तथा नये मुहावरों को कितना गढ़ पाया ?\nअब सीमित और संक्षिप्त आकार ही लघुकथा के लिये एकमात्र, पर्याप्त और अंतिम आवश्यकता नहीं है। विसंगति और विडंबना की कोई चुटकी या वक्रोक्ति या दो–एक काव्य–पंक्तियों का दौर या समय जा चुका है। अब समय और समाज से सीधे–सीधे टकराव और उसका प्रतिफलन उतना आसान भी नहीं है। तमाम प्रतीकों, बिम्बों, तथ्यों, ब्यौरों, भारी शब्दों और कलात्मकता के बावजूद रचना प्राणहीन हो सकती है।\nलघुकथा के समकालीन परिदृश्य के ऐसी अनेक लघुकथाएँ हैं जिनमें अनुभूतियों और यथार्थ की अभिव्यक्ति के लिये प्रचलित रूपों में परिवर्तन, प्रयास और प्रयोग किये गये हैं। आवश्यकता लघुकथा की उपलब्धियों का आगे अध्ययन करने की है।\nलघुकथा के उस दौर में जब पैरोडीनुमा चुटकियों के आधिक्य ने व्यंग्य की अनिवार्यता, ‘लघुकथा बनाम लघुकहानी’ और लघु व्यंग्य आदि विवादों को जन्म दिया परन्तु गंभीर रचनाकारों द्वारा डट और कस कर किये गये विरोध के सामने वे नहीं टिक पाये। कहा जा सकता है कि गंभीर और सार्थक लघुकथा के सृजन का दौर यहीं से प्रारंभ हुआ और लघुकथा कथ्य, शिल्प भाषा और विचार के स्तर पर निरंतर विकास की ओर अग्रसर होने लगी।\nइसके बाद भी शब्द सीमा, काल निर्धारण और पात्रगत विशेषाग्रहों को लेकर कुछ प्रश्न उठाये गये जो कि कुछ तो लघुकथा की आकारगत लघुता के कारण उठने स्वाभाविक थे और कुछ को अपरिपक्व लोगों ने जानबूझ कर भी उछाला। लेकिन सजग रचनाकारों ने इसे विवाद का रूप न देकर स्वस्थ बहस के रूप में लिया, और क्योंकि किसी भी सृजनात्मक कला–रूप को किसी सीमा– निर्धारण या किसी विशेष आग्रह में नहीं बाँधा जा सकता इसलिये सृजनात्मक चिंतनधारा से युक्त रचनाकारों के लिये सभी संकुचित मुद्दे बेमानी सिद्ध हुए लेकिन इस बहस ने लघुकथा के विकास को कुछ और गति प्रदान की।\nनिश्चित रूप से दौर में लिखी गई प्रत्येक रचना कालजयी नहीं होती। लिखी गई अधिकतर रचनाओं में से कुछ ही रचनायें अपनी सार्थकता सिद्ध करके कालजयी हो पाती हैं। ऐसी सार्थक रचनायें ही विधा को समृद्ध करती हैं, उसे विकास की नई ऊँचाइयाँ प्रदान करती हैं।\nइधर उपलब्ध लघुकथा के आलोचनात्मक–पक्ष से गुजरते हुए लगता है कि इसमें व्यक्तिगत भेदभाव और गुटबाजी के अतिरिक्त कुछ नहीं है, ऐसा नहीं है। सृजनात्मक के स्तर पर हिन्दी लघुकथा इतनी समृद्ध हो चुकी है कि कथ्य, शिल्प या भाषा किसी भी स्तर पर यह विश्व स्तरीय लघुकथा से न्यून नहीं है।\nहर विधा में, हर दौर में लचर और सार्थक दोनों तरह की रचनायें छपती हैं। जिस वक्त नेता, कुर्सी, पैरोडी, और लघु व्यंग्य के नाम पर चुटकले परोसे जा रहे थे उस वक्त बेदखल, कहू कहानी, किराये की जिन्दगी, रिपोर्ट, योग्य प्रत्याशी, गरीब की मां, जि़न्दगी, कागज का आदमी, अपनी बार, फैसला, नागफनी के फूल, ओस, भीड़, रोटी बनाम खून, बदनाम आदि–आदि जैसी अनेक प्रभावशाली लघुकथाएँ लिखी जा रही थीं जोकि कथ्य, शिल्प और भाषा के स्तर पर तो उत्कृष्ट थीं ही, आकार में लघु होने के बावजूद वे बहुआयामी थीं और उन में अधूरापन कहीं नहीं था। वे एक सम्पूर्ण विधा की सभी माँगों को पूरा करती थी।\nलघुकथा एक सम्पूर्ण कथा प्रकार के रूप में सामने आई तो अगंभीर लेखकों की पूरी एक जमात ने समाज में व्याप्त बुराइयों, पुलिसिया जुल्म और सरकारी–अर्धसरकारी संस्थानों में व्याप्त भ्रष्टाचार को बिना किसी लेखकीय विवेक अथवा दृष्टिकोण के ज्यों का त्यों परोसना शुरू कर दिया, जिससे उल्टा दिये गये कूड़ेदानों से निकले नकारात्मक और निराशाजनक कूड़े का ढेर लगना स्वाभाविक था, लेकिन उस सब से अलग सजग, सचेत और स्वस्थ रचनाकार सृजन में जुटे हुए थे। उनकी रचनायें कूड़े के ढेर में दबी नहीं रह सकीं। खोया हुआ आदमी, दस पैसे, संस्कार, सल्तनत कायम है, दहशत, मातृत्व, देश, योजना, दाम्पत्य, इज्जत, रंग, इनाम, राजनीति, खेल, भूख किसे है, हितचिंतक, अयात्रा, मृगजल, न्याय के बावजूद ..... आदि–आदि उस दौर की रचनायें हैं जो लघुकथा के विकास और समृद्धि में चुपचाप अपना योगदान दे रही थीं।\nइस विकास को लघुकथा में आये बदलाव की बजाय अपने स्वरूप को स्पष्ट करना कहना अधिक उपयुक्त होगा।\nआज की लघुकथा का समसामयिक समस्याओं, चिन्ताओं और प्रश्नों से जूझना इस विधा की विशिष्टता और जीवंतता का परिचायक है। मौजूदा दौर के वे राष्ट्रीय/अन्तराष्ट्रीय मुद्दे जो किसी भी विधा के किसी समर्थ रचनाकार की चिन्ता का विषय हो सकते हैं प्रत्येक गंभीर लघुकथाकार की भी चिन्ता का विषय हो सकते हैं। विपुल मात्रा में ऐसी अनगिनत उपलब्धिपरक लघुकथाएँ निरंतर सामने आ रही हैं। आवश्यकता ऐसी उपलब्धिपूर्ण रचनाओं को चर्चा में लाने की है।\nभूख, बेकारी, बीमारी, अशिक्षा, अन्याय, आबादी, भ्रष्टाचार और बेरोजगारी से जूझता हुआ देश अपनी गुरबत और जहालत के बावजूद विश्व में शक्तिसम्पन्न और पूर्णतया विकसित राष्ट्र बनने की राह पर तेजी से चल पड़ा।\nहालांकि वे पुरानी समस्यायें और अधिक गंभीर, त्रासद और जटिल रूप में आज भी मौजूद हैं। ग्लोबलाइजेशन और लिबरेलाईजेशन की चमक और चकाचौंध ने दूसरी तरफ कहीं अधिक गंभीर जटिल और अमानवीय स्थितियाँ उत्पन्न कर दी हैं। रचनाकार की चिंता और सरोकार तेजी से आ रहे इस परिवर्तन से उत्पन्न उन अमानवीय स्थितियों को लेकर है। हालांकि परिवर्तनशीलता की पकड़ हमेशा से रचनाकारों के लिये चुनौती रही है।\nसीलिंग, विस्थापन, प्रदूषण, एड्स, निजीकरण, भ्रूण–हत्या, विदेशी माल से प्रतियोगिता, जमीनों का अधिग्रहण, विदेशी कंपनियों का जाल, बाजारवाद, उपभोक्तावाद, पूँजी का प्रसार, हथियारों की होड़, बढ़ती अश्लीलता, अनैतिकता, किसानों की दुर्दशा, परम्परागत धंधों का समाप्त होना, स्त्री सशक्तीकरण, राजनीति का अपराधीकरण, मीडिया का भ्रमजाल, साइबर क्राइम आदि–आदि पर उपलब्ध लघुकथाओं की संख्या बहुत कम है। कौन से सवाल, विषय या मुद्दे आज लिखी जा रही लघुकथाओं में मुख्य रूप से स्थान पा रहे हैं?\nनिश्चित रूप से विषयों की सूची बना लेने से ही रचना या विधा का भला नहीं हो सकता। निश्चित रूप से लघुकथा एक जीवंत विधा है। कहानी आदि अन्य कथा रूपों, प्रकारों की तरह लघुकथा विषय वस्तु, भाषा और शिल्प के अतिरिक्त एक गहन सूक्ष्म अंतदृ‍र्ष्टि की मांग करती है। अंतर्दृष्टि के अभाव में तमाम बौद्धिक, कलात्मक, कसरतों और काल्पनिक प्रसंगों के बावजूद रचना निर्जीव ही बनी रहती है।\nलघुकथा के रचना विधान और शिल्प सम्बंधी कई आलेख आये हैं। लघुकथा कैसे श्रेष्ठ बनती है या बन सकती है यह नुस्खा या फामू‍र्ला विश्व का कोई भी महानतम आलोचक या श्रेष्ठतम लेखक भी नहीं बना या बता सकता जिससे कि उस सांचे के अनुरूप श्रेष्ठ रचनाएँ बनती चली जायें।\nसामान्य नियमों पर बात की जा सकती है। संवेदनात्मक, पकड़ की गहनता ही प्रक्रिया को तय करती है। क्योंकि वस्तु प्रत्येक लेखक के लिये अलग–अलग भांति से घटित होती है।\nयह अकारण नहीं है कि लघुकथाकार बड़ी बड़ी घटनाओं को छोड़कर ऐसी नगण्य घटनाओं को चुनता है, सि‍र्फ़ आकार ही नहीं वस्तु की संवेदना पर भी गौर करता है।\nभाषा के प्रति अतिरिक्त सतर्कता, सजगता लघुकथा के लिये आवश्यक–सी है। रचनाकार से शब्दों की मितव्ययता की उम्मीद की जाती है। लेखक अपनी कथा–भाषा स्वयं गढ़ता है जिससे वह अपनी पहचान बनाता है। हालांकि अपवादों को छोड़कर लघुकथा में बहुत कम रचनाकार अपनी भाषा से अपनी पहचान बना सके हैं। छोटे–छोटे वाक्यों में रखे गये शब्द ऐसे हों जिनसे अचूक अर्थ व्यक्त हों, साथ ही कुछ छिपे भाव व अर्थ भी ध्वनित हों। भाषा में शिथिलता और लापरवाही विधा के लिये नुकसानदेह हो सकती है।\nअन्य विधाओं की तरह लघुकथा का विकास भी संक्षिप्तता और सांकेतिकता की ओर हुआ है। वरना समय, समाज और जीवन के विराट सत्य को एक छोटी सी रचना के रूप में प्रस्तुत करना या व्यक्त करना आसान नहीं है। संकेत, प्रतीक, मिथक, फंतासी आदि लघुकथा को प्रभावशाली बनाने में मदद करते हैं। लघुकथा के लिए अतिरिक्त परिश्रम प्रतिभा और कुशलता की माँग की जाती है। मामूली लापरवाही और असावधानी से तमाम बिम्बों, प्रतीकों, तथ्यों, ब्यौरों, कलात्मक और भारी भरकम शब्दों के बावजूद रचना प्राणहीन हो सकती है।\nलघुकथा जैसी महत्वपूर्ण और प्रभावशाली विधा का अभी तक साहित्य के केन्द्र में न पहुंच पाना और धुरंधरों का इसे अधिक महत्त्व न देना लघुकथाकारों के लिए विचारणीय अवश्य है। इसमें बाह्य और आंतरिक दोनों स्थितियां जिम्मेदार हो सकती हैं।\nआज भी जहाँ एक ओर बार–बार दोहराई जा रही स्थितियों, प्रसंगों और घटनाओं से\nगतिरोध सा मौजूद है, कथ्यों की नवीनता का लगभग अभाव–सा है। वहीं दूसरी ओर, लघुकथा की प्रकृति के विरूद्ध उसकी वस्तु और ढांचे में उल -जलूल और काल्पनिक प्रयोग, विस्तार की मांग करने वाले कथानकों को भी संक्षेप में लिखकर लघुकथा बनाना, संस्मरण गद्यगीत, बोधकथाओं, रेखाचित्र और लोककथाओं, जैसी अन्य लघुआकारीय विधाओं को भी लघुकथा में शामिल करके भ्रामक स्थिति उत्पन्न करना कुछ लोगों की पौराणिकता के प्रति अधिक दिलचस्पी आदि कुछ ऐसी बातें हैं जो इसके सहज विकास में बाधक हैं।।\nनवीन और मौलिक कथ्यों, विषयों, विचारों और प्रसंगों को नवीन भाषा–शिल्प और प्रचुर कल्पनाशीलता के साथ कलात्मक यथार्थ में बदलकर प्रस्तुत करना ज्यादा प्रभावपूर्ण हो सकता है। पौराणिकता की बजाय नवीनता पर जोर दिया जाये तो रचनाकार और विधा दोनों के लिये अच्छा हो सकता है।\nविश्व में सभी भाषाओं में हिन्दी लघुकथा की जैसी छोटी कहानियां लिखी गई हैं, लेकिन उन्हें शार्ट–स्टोरी या कहानी के अंतर्गत ही रखा गया है। शायद सि‍र्फ़ हिन्दी में ही लघुकथा ने स्वतंत्र विधा के रूप में अपनी पहचान बनाई है। विश्व साहित्य में छोटे–छोटे वाक्यों, या कुछ सीमित शब्दों के रूप में अनेकों शीर्षकों से जो ;रचनाओं के प्रकार सामने आ रहे हैं, उन्हें लघुकथा नहीं कहा जा सकता। लघुकथा लेखकों को उनसे भ्रमित या आतंकित होने की आवश्यकता नहीं है।\nनिर्वाचित लघुकथायें ;सं0 अशोक भाटिया , बीसवीं सदी की लघुकथाएं ;सं0 सुकेश साहनी ,‘हथेली पर पहाड़’, ‘पाप और प्रायश्चित’, ‘कारीगर के हाथ’, पहाड़ पर कटहल’ ;चार खण्ड : संपादक बलराम .... आदि आदि में संकलित लघुकथाओं को उपलब्धि के तौर पर रखा जा सकता है। ऐसे कई अन्य संग्रह और अनेक लघुकथायें हैं जिन्हें इस लेख की सीमा के कारण यहाँ उल्लेख करना कठिन है।\nनये रचनाकारों की गहन सूक्ष्म, वैज्ञानिक दृष्टि ने लघुकथा के सर्वथा नये क्षेत्रों और क्षितिजों को प्रस्तुत किया है। नये कथ्यों, तेवरों, अंदाजों, प्रयोगों, दृष्टिकोणों, तर्कों और विचारों को कलात्मकता और प्रचुर कल्पनाशीलता के साथ प्रस्तुत किया जा रहा है। अत: निराश होने का कोई अर्थ नहीं है। आवश्यकता उपलब्धियों का आगे अध्ययन करने की है।\nकुल मिलाकर यह विश्वासपूर्वक कहा जा सकता है कि समकालीन लघुकथा कथ्य, शिल्प, भाषा और विचार सभी स्तरों पर समृद्ध हुई है और निरंतर हो भी रही है।


यूपी वालों को अभी नहीं मिलेगी कड़ाके की ठंड से राहत, अगले 48 घंटों में यहां होगी बरसात! - ,Lucknow Breaking News, Political News,Taaza Updates,Samachar LIVE,UP News\nHome / उत्तर प्रदेश / यूपी वालों को अभी नहीं मिलेगी कड़ाके की ठंड से राहत, अगले 48 घंटों में यहां होगी बरसात!\nयूपी वालों को अभी नहीं मिलेगी कड़ाके की ठंड से राहत, अगले 48 घंटों में यहां होगी बरसात!\nसुलतानपुर. कड़ाके की ठंड के साथ नये वर्ष का आगाज हुआ है। धूप निकलने के बावजूद सर्द हवायें लोगों को ठिठुराती रहीं। शनिवार को सुबह से सूर्यदेव के दर्शन तो हुए, लेकिन दिन चढ़ते ही बादलों ने आसमान में डेरा जमाना शुरू कर दिया। बदली के बीच धीरे-धीरे चलने वाली पछुआ हवायें लोगों को दिन में भी गलनभरी सर्दी का अहसास करा रही हैं। मौसम विभाग ने अगले 48 घंटों में हल्की बारिश का पूर्वानुमान जताया है।\nआचार्य नरेन्द्रदेव कृषि एवं प्रद्योगिकी विश्वविद्यालय कुमारगंज अयोध्या के मौसम वैज्ञानिकों का पूर्वानुमान यह है कि अभी एक सप्ताह तक ठंड में राहत मिलने के आसार नहीं है। न्यूनतम तापमान में कमी आएगी, जिससे ठंड में इजाफा होगा। अगले 48 घण्टों में आसमान में बादल छाए रहने की संभावना है। कुछ स्थानों पर हल्की बारिश भी हो सकती है।\nशुक्रवार को4डिग्री रहा न्यूनतम पारा\n18 दिसम्बर से सुलतानपुर जिले का पारा 8 डिग्री से4डिग्री सेल्सियस के बीच टिका हुआ है। ऐसे में पछुआ हवायें लगातार सितम ढा रही हैं। हर दिन सूर्यास्त के बाद ठंड से हालात खराब हो जाती है। शुक्रवार को भी सुबह धूप खिलने के बाद लोगों को यह उम्मीद हुई कि ठंड से कुछ राहत मिलेगी, लेकिन ऐसा नहीं हो सका। तेज पछुआ हवाओं ने धूप को बेअसर साबित कर दिया।


उत्तराखंड :अपने कार्यकाल में पहली बार सीएम रावत को मांगनी पड़ी माफी, प्रदेश अध्यक्ष की टिप्पणी पर हुये दुखी, विपक्ष में भारी आक्रोश – Shabddoot – शब्द दूत\nउत्तराखंड :अपने कार्यकाल में पहली बार सीएम रावत को मांगनी पड़ी माफी, प्रदेश अध्यक्ष की टिप्पणी पर हुये दुखी, विपक्ष में भारी आक्रोश\nJanuary 6, 2021\t712 Views\nदेहरादून । आदरणीय इंदिरा हृदयेश बहन जी, आज मैं अति दुखी हूं। महिलाएं हमारे लिए अति सम्मानित व पूज्या हैं। मैं व्यक्तिगत रूप से आपसे व उन सभी से क्षमा चाहता हूं जो मेरी तरह दुखी हैं। मैं कल आपसे व्यक्तिगत बात करूंगा और पुन: क्षमा याचना करूंगा। मुख्यमंत्री त्रिवेन्द्र सिंह रावत को अपने अब तक के कार्यकाल में पहली बार कांग्रेस नेत्री और तमाम अन्य लोगों से माफी मांगनी पड़ी। और यह सब उनकी पार्टी के प्रदेश अध्यक्ष की एक टिप्पणी के चलते हुआ।\nदरअसल बीते रोज भीमताल में कार्यकर्ताओं की बैठक में बंशीधर भगत ने कहा था “हमारी नेता प्रतिपक्ष कह रही हैं कि बीजेपी के बहुत से विधायक मेरे संपर्क में हैं. अरे बुढ़िया, तुझसे क्यों संपर्क करेंगे, तुझसे संपर्क करेंगे? क्या डूबते जहाज से संपर्क करेंगे?” वहीं भाजपा प्रदेश अध्यक्ष बंशीधर भगत का कहना है कि नेता प्रतिपक्ष काफी दिनों से शोर मचा रही हैं कि कुछ विधायक मेरे संपर्क में हैं। मुझे शीर्ष स्तर से पता चला है कि वह कह रही हैं टिकट दो, हम भी पार्टी में आ जाएंगे। वैसे मैंने उनके लिए किसी तरह की गलत टिप्पणी नहीं की।\nउधर इंदिरा ह्रदयेश ने इस पर अपनी प्रतिक्रिया देेते हुए कहा कि मुझे यह जानकारी मिली है कि भाजपा के प्रदेश अध्यक्ष बंशीधर भगत ने मेरे लिए अमर्यादित और अशिष्ट भाषा का प्रयोग किया है। इससे मुझे बहुत दुख और कष्ट हुआ है। किसी पार्टी का प्रदेश अध्यक्ष पूरी पार्टी का प्रतीक होता है और प्रतिनिधित्व करता है। प्रदेश अध्यक्ष अगर इस तरह की भाषा का प्रयोग करे तो यह उत्तराखंड नहीं पूरे देश में माताओं और बहनों का अपमान है। भारतीय संस्कृति का दावा करने वाले भाजपा के प्रदेश अध्यक्ष ने जिस तरह से नारी शक्ति का अपमान किया है उसे देश, पहाड़ और उत्तराखंड की नारी बर्दाश्त नहीं करेगी।\nउन्होंने सोशल मीडिया पर वीडियो डालकर मांग की है कि प्रदेश की सरकार, प्रधानमंत्री और भाजपा के राष्ट्रीय अध्यक्ष को इसका संज्ञान लेना चाहिए और भगत से स्पष्टीकरण मांगना चाहिए। बेटी बचाओ, बेटी पढ़ाओ की बात करते हो तो अपनी भाषा सुधारो। भाषा जिनकी अशिष्ट होगी, नारियां उनके पास जाने से परहेज करेंगी। घर और बाहर की नारियां नाराज रहेंगी। इस तरह की भद्दी भाषा बोलने की अपेक्षा भाजपा नेतृत्व से नहीं करती हूं। भाजपा के राष्ट्रीय अध्यक्ष से मेरी मांग है कि इसे गंभीरता से लें और इसके लिए भगत से माफी मांगने को कहें।\nबहरहाल भाजपा प्रदेश अध्यक्ष बंशीधर भगत के बयान पर माफी मांगने का यह मामला हाईकमान तक जा पहुंचा है। आमतौर पर पार्टी अपने नेता के बयान का बीच बचाव करते हैं लेकिन यहाँ मुख्यमंत्री त्रिवेन्द्र सिंह रावत ने तुरंत माफी मांगकर पार्टी और सरकार की फजीहत होने से बचा तो ली है लेकिन यह तय है कि बयान को लेकर विपक्ष हमलावर हो गया है। पूर्व मुख्यमंत्री और अखिल भारतीय राष्ट्रीय कांग्रेस के महासचिव हरीश रावत ने भी इस बयान पर कड़ी प्रतिक्रिया व्यक्त की है। वहीं सूर्यकांत धस्माना ने भी बंशीधर भगत के इस बयान को नारी शक्ति का अपमान बताया। प्रदेश भर में कांग्रेस कार्यकर्ताओं में भाजपा प्रदेश अध्यक्ष की डा इंदिरा ह्रदयेश के विरूद्ध की गई टिप्पणी पर आक्रोश व्याप्त है।


ब्रेकिंग न्यूज… सुधीर चौधरी की सेल्फी… ब्रेकिंग न्यूज… दीपक चौरसिया का हालचाल … | No. 1 Indian Media News Portal\nसुधीर चौधरी सेल्फी बनाने लगे. दीपक चौरसिया हालचाल बतियाने लगे. रिपोर्टरों में तो जैसे होड़ मच गई सेल्फी बनाने और फोटो खिंचाने की. इस पूरी कवायद के दौरान कोई पत्रकार ऐसा नहीं निकला जिसने मोदी से जनता का पत्रकार बनकर जनहित-देशहित के मुद्दों पर सवाल कर सके. सब गदगद थे. सब पीएम के बगल में होने की तस्वीर के लिए मचल रहे थे. जिनकी सेल्फी बन गई, उन्होंने शायद पत्रकारिता का आठवां द्वार भेद लिया था. जिनकी नहीं बन पाई, वो थोड़े फ्रस्ट्रेट से दिखे. जबसे नरेंद्र मोदी प्रधानमंत्री बने हैं, एक बार भी पूरी मीडिया के सामने नहीं आए और न ही सवाल जवाब का दौर किया. शायद इससे पोल खुलने, ब्रांडिंग खराब होने का डर था. इसीलिए नया तरीका निकाला गया. ओबलाइज करने का. पीएम के साथ फोटो खिंचाने भर से ओबलाइज हो जाने वाली भारतीय मीडिया और भारतीय पत्रकार शायद यह आज न सोच पाएं कि उन्होंने कितना बड़ा पाप कर डाला लेकिन उन्हें इतिहास माफ नहीं करेगा.\nजी न्यूज पर ब्रेकिंग न्यूज चलने लगी. एडिटर इन चीफ सुधीर चौधरी ने पीएम के साथ सेल्फी बनाई. इंडिया न्यूज पर ब्रेकिंग न्यूज चलने लगी. एडिटर इन चीफ दीपक चौरसिया का प्रधानमंत्री ने हालचाल पूछा. महंगाई, बेरोजगारी और बदहाली से कराह रही देश की जनता का हालचाल यहां से गायब था. दिवाली की पूर्व संध्या पर सुसाइड करने वाले विदर्भ के छह किसानों की भयानक ‘सेल्फी’ किसी के सामने नहीं थी. सबके सब प्रधानमंत्री से मिलने मात्र से ही मुस्करा-इतरा रहे थे, खुद को धन्य समझ रहे थे.\nरजत शर्माओं और संजय गुप्ताओं जैसे मीडिया मालिकों के लिए पत्रकारिता पहले से ही मोदी परस्ती रही है, आज भी है, कल भी रहेगी. इनके यहां काम करने वालों से हम उम्मीद नहीं कर सकते थे कि वो कोई सवाल करेंगे. खासकर तब जब ये और इन जैसे मीडिया मालिक खुद उपस्थित रहे हों आयोजन में. सुभाष चंद्राओं ने तो पहले ही भाजपा का दामन थाम रखा है और अपने चैनल को मोदी मय बनाकर पार्टी परस्त राष्ट्रीय पत्रकारिता का नया माडल पेश किया है. अंबानियों के आईबीएन7 और ईटीवी जैसे न्यूज चैनलों के संपादकों से सत्ता से इतर की पत्रकारिता की हम उम्मीद ही नहीं कर सकते हैं. कुल मिलाकर पहले से ही कारपोरेट, सत्ता, पावर ब्रोकरों और राजनेताओं की गोद में जा बैठी बड़ी पूंजी की पत्रकारिता ने आज के दिन पूरी तरह से खुद को नंगा करके दिखा दिया कि पत्रकारिता मतलब सालाना टर्नओवर को बढ़ाना है और इसके लिए बेहद जरूरी है कि सत्ता और सिस्टम को पटाना है. होड़ इस बात में थी कि मोदी ने किसको कितना वक्त दिया. मोदी ने कहा कि हम आगे भी इसी तरह मिलते जुलते रहेंगे. तस्वीर साफ है. प्रधानमंत्री नरेंद्र मोदी से कभी कोई कड़ा बड़ा सवाल नहीं पूछा जा सकेगा. वो जो तय करेंगे, वही हर जगह दिखेगा, हर जगह छपेगा. वो जो इवेंट प्लान करेंगे, वही देश का मेगा इवेंट होगा, बाकी कुछ नहीं.\nब्लैकमेलिंग में फंसे सुधीर चौधरियों और फिक्सर पत्रकार दीपक चौरसियाओं से हमें आपको पहले भी उम्मीद न थी कि ये जन हित के लिए पत्रकारिता करेंगे. दुखद ये है कि पत्रकारिता की पूरी की पूरी नई पीढ़ी ने इन्हीं निगेटिव ट्रेंड्स को अपना सुपर आदर्श मान लिया है और ऐसा करने बनने की ओर तेजी से अग्रसर हैं. यह खतरनाक ट्रेंड बता रहा है कि अब मीडिया में भी दो तरह की मीडिया है. एक दलाल उर्फ पेड उर्फ कार्पोरेट उर्फ करप्ट मीडिया और दूसरा गरीब उर्फ जनता का मीडिया. ये जनता का मीडिया ही न्यू मीडिया और असली मीडिया है. जैसे सिनेमा के बड़े परदे के जरिए आप देश से महंगाई भ्रष्टाचार खत्म नहीं कर सकते, उसी तरह टीवी के छोटे परदे के जरिए अब आप किसी बदलाव या खुलासे या जन पत्रकारिता का स्वाद नहीं चख सकते. दैत्याकार अखबारों जो देश के सैकड़ों जगहों से एक साथ छपते हैं, उनसे भी आप पूंजी परस्ती से इतर किसी रीयल जर्नलिज्म की उम्मीद नहीं कर सकते क्योंकि इनके बड़े हित बड़े नेताओं और बड़े सत्ताधारियों से बंधे-बिंधे हैं. दैनिक जागरण वाले अपने मालिकों को राज्यसभा में भेजने के लिए अखबार गिरवी रख देते हैं तो दैनिक भास्कर वाले कोल ब्लाक व पावर प्रोजेक्ट पाने के लिए सत्ताओं से डील कर अखबार उनके हवाले कर देते हैं.\nऐसे खतरनाक और मुश्किल दौर में न्यू मीडिया की जिम्मेदारी बढ़ जाती है. न्यू वेब में वेब मीडिया शामिल है. सोशल मीडिया समाहित है. न्यूज पोर्टल और ब्लाग भी हैं. मोबाइल भी इसी का हिस्सा है. इन्हें दोहरी जिम्मेदारी निभानी पड़ेगी. कार्पोरेट मीडिया, जिसका दूसरा नाम अब करप्ट मीडिया या पेड मीडिया हो गया है, इसको एक्सपोज करते रहना होगा. साथ ही, देश के सामने खड़े असल मुद्दों पर जनता की तरफ से बोलना लिखना पड़ेगा. अब पत्रकारिता को तथाकथित महान पत्रकारों-संपादकों के भरोसे नहीं छोड़ा जा सकता. ये सब बिक चुके हैं. ये सब चारण हो गए हैं. ये सब कंपनी की लायजनिंग फिट रखने और बिजनेस बढ़ाने के प्रतिनिधि हो गए हैं. इतिहास बताता है कि इंदिरा ने मीडिया से झुकने को कहा था तो मीडिया वाले रेंगेने लगे थे. अब कहा जाएगा कि मोदी ने मीडिया को मिलन के बहाने संवाद के लिए कहा तो मीडिया वाले सेल्फी बनाने में जुट गए.\nफेसबुक पर वरिष्ठ और युवा कई जनपक्षधर पत्रकार साथियों ने मीडिया की इस घिनौनी और चीप हरकत का तीखा विरोध किया है. वरिष्ठ पत्रकार और जनसत्ता अखबार के संपादक Om Thanvi लिखते हैं : ”जियो मेरे पत्रकार शेरो! क्या इज्जत कमाई है, क्या सेल्फियाँ चटकाई हैं!”\nफेसबुक पर एक्टिव जन पत्रकार Dhananjay Singh बताते हैं एक किस्सा : ”एस.सहाय जी स्टेट्समैन के संपादक हुआ करते थे,उनके पास इंदिरा जी के यहाँ से कोई आया सूट का कपड़ा लेकर की खास आपके लिए प्रधानमंत्री ने भेजा है,साथ में टेलर का पता भी था.उन्होंने धन्यवाद के साथ उसे लौटा दिया.कुछ समय बाद प्रधानमंत्री ने बंगले पर संपादकों को डिनर दिया.सहाय जी के अलावा बाकी सभी क्रांतिकारी संपादक एक जैसे सूट में थे…सब एक दूसरे की तरफ फटी आँखों से देखने लगे … इंदिरा जी का अलग ही स्टाइल था……. समय बदला है अब तो खुद ही सब दंडवत हुए जा रहे हैं….. हाँ सहाय जी के घर रघु राय की उतारी एक तस्वीर दिखती थी की संसद की सीढ़ियों के पास एक भिखारी कटोरा लेकर खड़ा है (शायद तब सिक्योरिटी इतनी नहीं रही होगी)………… सहाय जी के पास अंतिम समय में खटारा फिएट थी और वो अपने बच्चों के लिए भी ‘कुछ भी’ छोड़ कर नहीं गए.”\nकई मीडिया हाउसों में काम कर चुके आध्यात्मिक पत्रकार Mukesh Yadav लिखते हैं: ”सवाल पूछने की बजाय पीएम साब के साथ सेल्फी लेने के लिए पत्रकारों, संपादकों में होड़ मची है!! शर्मनाक! धिक्कार! निराशा हुई! सवाल के लिए किसकी आज्ञा चाहिए जनाब?”\nसोशल एक्टिविस्ट और युवा पत्रकार Mohammad Anas कहते हैं: ”लोकतंत्र में संवाद कभी एक तरफा नहीं होता। एक ही आदमी बोले बाकि सब सुने। साफ दिख गया लोकशाही का तानाशाही में कन्वर्जन। मनमोहन ने एक बार संपादकों को बुलाया था, सवाल जवाब हुए थे। कुछ चटुकारों और दलालों ने पत्रकारिता को भक्तिकाल की कविता बना डाला है। वरना करप्टों, झूठों और जनविरोधियों के लिए पत्रकार आज भी खौफ़ का दूसरा नाम है।”\nकई अखबारों में काम कर चुके जोशीले पत्रकार Rahul Pandey सोशल मीडिया पर लिखते हैं :\nआज पत्रकारों के सेल्‍फी समारोह के बाद पि‍छले साल का कहा मौजूं है… आप भी गौर फरमाएं\nपत्रकार नहीं बनि‍या हैं\nचार आने की धनि‍या हैं।\nखबर लाएं बाजार से\nकरैं वसूली प्‍यार से\nलौंडा नाच नचनि‍या हैं\nपत्रकार नहीं, ये बनि‍या हैं।\nकरैं दलाली भरकर जेब\nजेब में इनकी सारे ऐब\nदफ्तर पहुंचके पकड़ैं पैर\nजय हो सुनके होवैं शेर\nनेता की रखैल रनि‍या हैं,\nपत्रकार नहीं ये बनि‍या हैं,\nवरिष्ठ अंग्रेजी पत्रकार Vinod Sharma लिखते हैं : ”Facebook flooded with selfies of media persons with our PM. A day to rejoice? Or reflect?”\nकई अखबारों में काम कर चुके पत्रकार Ashish Maharishi लिखते हैं : ”हे मेरे देश के महान न्‍यूज चैनलों और उसके कथित संपादकों, प्रधानमंत्री ने आपको झुकने के लिए कहा तो आप रेंगने लगे। क्‍या देश में मोदी के अलावा कोई न्‍यूज नहीं है। ये पब्‍लिक है, सब जानती है…हमें पता है कि मोदी की न्‍यूज के बदले आपको क्‍या मिला है….”\nवरिष्ठ पत्रकार Arun Khare लिखते हैं : ”मीडिया ने कलम को झाड़ू में बदल दिया –मोदी । मोदी जी आपने इस सच से इतनी जल्दी परदा क्यों उठा दिया । कुछ दिन तो मुगालते में रहने देते देश को।”\nफेसबुक पर एक्टिव जन पत्रकार Dharmendra Gupta लिखते हैं : ”जिस तरह से मीडिया के चम्पादक आज मोदी के साथ सेल्फी खिंचवा कर के उस को ब्रेकिंग न्यूज बना रहे है उस से लगता है की अब लड़ाई भ्रष्ट राजनीतिको के साथ भ्रस्ट मीडिया के खिलाफ भी लड़नी होगी.”\nसंपादक और साहित्यकार गिरीश पंकज इन हालात पर एक कविता कुछ यूं लिखते हैं :\nपत्रकारिता का सेल्फ़ीकरण\nबिलकुल सही समय पर\nमर गए पत्रकारिता के पुरोधा,\nनहीं रहे तिलक और गांधी,\nनहीं रहे बाबूराव विष्णु पराड़कर\nगणेश शंकर विद्यार्थी भी\nहो गए शहीद\nराजेंद्र माथुर और प्रभाष जोशी\nका भी हो गया अवसान।\nआज ये ज़िंदा होते तो\nखुद पर ही शर्मिन्दा होते\nपत्रकारिता की झुकी कमर\nऔर लिजलिजी काया देख कर\nशायद जीते जी मर जाते\nसुना है कि दिल्ली में\n‘सेल्फिश’ पत्रकारिता अब\n‘सेल्फ़ी ‘ तक आ गयी है\nहमको ही खा गयी है\nजो भक्त लोग हैं, उन्हें मोदी की हर स्टाइल पसंद है. वे मोदी की कभी बुराई नहीं करते और मीडिया की कभी तारीफ नहीं करते. इन्हें ऐसी ही चारण मीडिया चाहिए, जिसे गरिया सकें, दुत्कार सकें और लालच का टुकड़ा फेंक कर अपने अनुकूल बना सकें. सवाल उन लोगों का है जो आम जन के प्रतिनिधि के बतौर मीडिया में आए हैं. जिन्होंने पत्रकारिता के नियम-कानून पढ़े हैं और मीडिया की गरिमा को पूरे जीवन ध्यान में रखकर पत्रकारिता की. क्या ये लोग इस हालात पर बोलेंगे या मीडिया बाजार के खरबों के मार्केट में अपना निजी शेयर तलाशने के वास्ते रणनीतिक चुप्पी साधे रहेंगे. दोस्तों, जब-जब सत्ता सिस्टम के लालचों या भयों के कारण मीडिया मौन हुई या पथ से विचलित हुई, तब तब देश में हाहाकार मचा और जनता बेहाल हुई. आज फिर वही दौर दिख रहा है. ऐसे में बहुत जरूरी है कि हम सब वह कहें, वह बोलें जो अपनी आत्मा कहती है. अन्यथा रामनामी बेचने और रंडियों की दलाली करने में कोई फर्क नहीं क्योंकि पैसा तो दोनों से ही मिलता है और दोनों ही धंधा है. असल बात विचार, सरोकार, तेवर, नजरिया, आत्मसम्मान और आत्मस्वाभिमान है. जिस दिन आपने खुद को बाजार और पूंजी के हवाले कर दिया, उस दिन आत्मा तो मर ही गई. फिर आप खुद की लाश ढोकर भले इनसे उनसे मिलते रहें, यहां वहां टहलते रहें, पर कहा यही जाएगा कि ”मिस्टर एक्स, आप बेसिकली हरामजादे किस्म के दलाल हैं, पत्रकारिता में तो आप सिर्फ इसलिए हैं ताकि आप अपनी हरमजदई और दलाली को धार दे सकें”.\nशायद मैं कुछ ज्यादा भावुक और आवेश में हो रहा हूं. लेकिन यह भावुकता और आवेश ही तो अपन लोगों को पत्रकारिता में ले आई. ये भावुकता और आवेश ही तो अपन लोगों को कारपोरेट और करप्ट मीडिया में देर तक टिका नहीं पाई. यह भावुकता और आवेश ही तो http://Bhadas4Media.com जैसा बेबाक पोर्टल शुरू करने को मजबूर कर गया और इस न्यू मीडिया के मंच के जरिए सच को पूरे ताकत और पूरे जोर के साथ सच कहने को बाध्य करता रहा जिसके नतीजतन अपन को और अपन जैसों को जेल थाना पुलिस कोर्ट कचहरी तक के चक्कर लगाने पड़े और अब भी यह सब क्रम जारी है. शरीर एक बार ही ठंढा होता है. जब सांसें थम जाती हैं. उसके पहले अगर न भावुकता है और न ही आवेश तो समझो जीते जी शरीर ठंढा हो गया और मर गए. मुझे याद आ रहे हैं पत्रकार जरनैल सिंह. सिख हत्याकांड को लेकर सवाल-जवाब के क्रम में जब तत्कालीन गृहमंत्री चिदंबरम ने लीपापोती भरा बयान दिया तो तुरंत जूता उछाल कर अपना प्रतिरोध दर्ज कराया. जरनैल सिंह अब किसी दैनिक जागरण जैसे धंधेबाज अखबार के मोहताज नहीं हैं. उनकी अपनी एक शख्सियत है. उन्होंने किताब लिखी, चुनाव लड़े, दुनिया भर में घूमे और सम्मान पाया. मतलब साफ है कि जब हम अपने दिल की बात सुनते हैं और उसके हिसाब से करते हैं तो भले तात्कालिक हालात मुश्किल नजर आए, पर आगे आपकी अपनी एक दुनिया, अपना व्यक्तित्व और अपनी विचारधारा होती है.\nकरप्ट और कार्पोरेट पत्रकारिता के इस दौर में पत्रकार की लंबाई चौड़ाई सिर्फ टीवी स्क्रीन तक पर ही दिखती है. उसके बाहर वह लोगों के दिलों में बौना है. लोगों के दिलों से गायब है. उनका कोई नामलेवा नहीं है. अरबों खरबों कमा चुके पत्रकारों से हम पत्रकारिता की उम्मीद नहीं कर सकते और यह नाउम्मीदी आज पूरी तरह दिखी मोदी के मीडिया से दिवाली मिलन समारोह में. बड़ी पूंजी वाली करप्ट और कार्पोरेट पत्रकारिता के बैनर तले कलम-मुंह चला रहे पत्रकारों से हम उम्मीद नहीं कर सकते कि वह अपनी लंबी-चौड़ी सेलरी को त्यागने का मोह खत्म कर सके. इसी कारण इनकी ‘सेल्फी पत्रकारिता’ आज दिखी मोदी के मीडिया मिलन समारोह में.\nआज राजनीति जीत गई और मीडिया हार गया. आज पीआर एजेंसीज का दिमाग सफल रहा और पत्रकारिता के धुरंधर बौने नजर आए. आइए, मीडिया के आज के काले दिन पर हम सब शोक मनाएं और कुछ मिनट का मौन रखकर दलाल, धंधेबाज और सत्ता परस्त पत्रकारों की मर चुकी आत्मा को श्रद्धांजलि दे दें.\nComments on “ब्रेकिंग न्यूज… सुधीर चौधरी की सेल्फी… ब्रेकिंग न्यूज… दीपक चौरसिया का हालचाल …”\nआज आपके पोर्टल के नाम का मतलब ठीक से समझ आया है। जो कुछ भी आपने लिखा है उसे एक ही नाम दिया जा सकता है और वो है ”भडास”, जम कर भडास निकाली है आपने बन्‍धुवर।।\nsaleem akhter siddiq says:\nदिल की बात कह दी यशवंत जी आपने। इस अंधेरे में उम्मीद की किरण क्या है? शायद वक्त आएगा और चारण भाट पत्रकारों को अपनी औकात पता चलेगी।\nआपने अाज के मीडिया के बारे में बिल्कुल सही लिखा है, मगर मेरे विचार से मौका गलत चुना है। जब मीडिया अाज जितना बिकाऊ नहीं था, तब भी दिग्गज पत्रकार होली मिलन, दीवाली मिलन या ईद अादि के मौके पर होने वाले अपने आयोजनों में अधिकारियों को बुलाते थे या अधिकारियों के आयोजनों में जाते थे। ऐसे आयोजनों में हंसना, बोलना, बतियाना, हाथ मिलाना या गले मिलना ही होता था, कोई सवाल-जवाब नहीं होता था। हां, आयोजन के बाद अगले दिन से पत्रकार अधिकारियों, नेताओं के गलत कामों की खबर लेने में कोई कसर नहीं छोड़ते थे। मोदी के साथ दीवाली मिलन में भी सवाल का कोई औचित्य नहीं दिखाई देता। हर चीज का एक अवसर होता है, मगर हां, हंसते-हंसते ही सही पत्रकारों को मोदी से अपने लिए इंटरव्यू या सामूहिक प्रेस कान्फ्रेंस की बात जरूर तय करनी चाहिए थी।\nमोदी को भी चाहिए कि यदि वास्तव में वह कुछ अलग तरह के प्रधानमंत्री दिखना चाहते हैं तो उन्हें हर माह एक प्रेस कॉन्फ्रेंस जरूर करनी चाहिए।\nresptd.yashvant ji,,well said..desh ka chautha stambh kahlane wali patrakarita ke liye aaj ka ghatnakram achhe sanket to nahi kaha ja sakta…vishay ka prastutikaran vakt ki jaroorat hai…badhai ….vijay shukla,journlist bhopal 08889977997\nyaswnt bhai media me adhikans log satta, paisa, sarab v kababi h jinko aap jan paksdhar mitra kahte h unko moka nahi mila is liye apni khij utar rahe h, adhikans electronic reporter 2sal pahle tak modiji ke virodh me aag ugalti thi tab modi kamunal the aaj modi sarkar aate hi modi secular ho gaye, kuchha samay pahle tak dipak chorsaiya secular jamat me the ab kamunal ho gaye, in komredo ko congress tukara fekti ve dum hilate the, samay badal raha h vinod sharma, om thanvi, alok mehta kya, sashi sekhar v vinod dua jan paksdhar patrkar ban gaye, va yaswan va kya tark h,\nकमाल है, ऐसा लगता है कि लेखक को या तो पीएम ने बुलाया नहीं या उसे सेल्फी खींचने का अवसर नहीं मिला…पता नहीं क्यों…तथाकथित पत्रकार देश में नई परंपरा की शुरूवात होने का विरोध करने लग जाते हैं….नई सोच और नई चेतना को आगे नहीं आने देना चाहते…..नरेंद्र मोदी प्रधानमंत्री हैं तो उनकी इस ‘चाय’ पर इतनी हायतौबा मची है….ऐसी चाय तो देश का प्रत्येक नागरिक..अपने धर्मानुसार त्योहारों पर आयोजित करता है….मोदी जानते हैं कि मीडिया को साथ लिए बिना..बदलाव नहीं आ सकता…इसलिए उन्होंने यह कार्यक्रम रखा…इसे सब अपने नजरिये से देखने के लिए स्वतंत्र हैं…मैं अपने नजरिये से देख रहा हूं….\nJitendra Nath Pandey says:\nयह जनता व पत्रकारिता के साथ विश्‍वासघात है। ऐसे लोगों से निष्‍पक्ष खबरों की उम्‍मीद नही की जा सकती है। यही सभी पत्रकार एक तरफा एक व्‍यक्ति को महिमांडन में लगे हैं। मैं तो पहले पहले से ही जानता था। आज यशवन्‍त भाई ने स्‍पष्‍ट कर दिया। यह कारपोरेट घराने की मीडिया ने ही लोक सभा चुनाव में उनका महिमांडन कर जनता में हीरो के तरह पेश किया। जिसका परिणाम रहा मोदी जी को सत्‍ता मिली। आज उसी का परिणाम था कि दीपावली मिलन था। ऐसे पत्रकारों से मैं नफरत करता हूं जो अपने कलम को गिरवी रखते हैं या बेचते है।\nRandi Media Selfies\nJaisa Ganja Guru,\nWaisa hi Chowdhry Chela\nha ha ha acha likha h gud\nदुष्टता की पत्रकारिता तो आप कर रहे हैं महोदय!! मीडिया अपने आपको लोकतंत्र का अघोषित चौथा स्तम्भ कहती है. तीन अंग – विधायिका, कार्यपालिका और न्यायपालिका अपने अपने संवैधानिक दायरों में कमोबेश काम कर ही रही है. और काम कर रही हैं इस देश के विकास और जनता के उत्थान के लिए. एक ऐसी सरकार जिसे जनता ने महा जनादेश देकर भेजा है, उसका सम्मान न करके आप लोकतंत्र का मज़ाक ही उड़ा रहे हैं.\nआपका ये आर्टिकल आज की मीडिया पे भड़ास कम, मीडिया पर स्कूल में लिखे जाने वाला निबंध ज्यादा प्रतीत होता है. अपने आपको यदि आप लोकतंत्र का चौथा अंग समझते तो सरकार, सरकार के मुखिया के हर कदम, हर gesture का इस भड़ास के साथ विरोध नहीं करते. आप जैसे पत्रकार सिर्फ पत्रकारिता की सेवा कीजिये, देश के लिए समर्पण और कार्य आपके बस की बात नहीं.\napp ke dwara jo media ke bare me likha gaya hai to mere vichar me avi bhi kam hi likha gya hai. chatukarita me media itna aage nikal gya hai ki lomadi bhi apni kala pe ghamand nhi kar skta.jis tarah se media modi ke bare me mahima mandan karti hai waise to yahi lagta hai ki media ek aisi randi ka roll play kar rahi hai jiske customer modi hi hai aur future me koi bhi media ko apna rakhail bana sakta hai aur apne sath bazar ko bhi maza dilwa sakta hai.media ek aise veshya ban gayi hai jo apne shauk ko pura karne ke liye kisi ke bhi gale pad skti hai.\nJaha Bade Bade DHOL Waha Chote DHOLKI Ka Kya MOL.MALIK HI NATMASTAK HAI WAHA CHOTE KARMCHARI KA KYA AUKAD HAI.\nLeaveaReply to Kartavya Cancel reply\nउगाही के लिए अब सिर फोड़ने लगे हैं पत्रकार!\nअवनीश अवस्थी के पर कतरे गए, नवनीत सहगल की हुई वापसी\nफर्जी आरोपों से मुक्त होते जा रहे उपेंद्र राय को मिली एक और बड़ी कामयाबी\nजनसत्य पोर्टल वाले स्टिंग करने के बाद5करोड़ रुपए मांग रहे थे!\nजिन पर कोई केस दर्ज न होगा, वही पत्रकार कर पाएंगे चुनाव कवरेज!\nआनंद राय पीटीआई के स्पेशल करेस्पांडेंट बने\nअयोध्या कांड न्याय पर टेलीग्राफ का पहला पन्ना न देखा तो क्या देखा\n38वें हफ्ते की टीआरपी